
Praefatio. 



Lucretio, cum Epicuri ratione disciplinaque penitus 
perspecta eius de rerum natura doctrinam, qua quasi 
firmissimo fundamento Epicurea philosophia nitebalur, ut 
quod solatium ipsi praebuerat, civibus quoque suis afferret, 
cum Romanis communicare statuisset, duae res providendae 
erant, ut suorum animi studio philosophiae non magnopere 
dediti et ad legendos libros ipsius facile allicerentur et 
allecti novis doctrinis maximam partem subtilioribus et a 
sensu communi nimis alienis dilucida ratione imbuerentur. 
Atque illud quidem, ut accederent Romani ad eam, quam 
tractabat, philosophiam cognoscendam efficiebat poeta ita, 
ut, quo ipsa eum egregia indoles ferebat, versibus rem 
persequeretur eamque ornatu poetico, in quo imprimis 
imagines habendae sunt , instrueret ; perspicua autem ea^ 
quae tradebat, faciebat adhibitis permultis comparationibus^ 
quae, etsi ipsae quoque interdum orationem exornant, 
tamen eo imprimis consilio a Lucretio usurpatae sunt, ut , 
Epicuri placitis lumen adhiberent. Qua de causa, cum non 
mediocrem locum teneant in illius carminibus comparationes, 
non inutile mihi visum est de Lucretii in comparationibus 
adhibendis usu disputare. Quam rem ita institui, ut prima 

huius dissertationis parte et, quibusnam comparationibus 
orationem illustraverit, exponerem et, quae de illarum usu 
digna commemoratu viderentur, afferem, altera agerem de 
earum forma grammatica, tertia inquirerem, quos poetas 
priores Lucretius in comparationibus imitatus esset. 

Qua in re qui, quid illi cum aliis poetis commune sit, 
iam docuerint, suo loco dicam. Numeros secutus sum 
editionis Lachmannianae. 



Caput L 

Comparationes, etsi inde ab Homeri temporibus ab 
omnibus, qui eas adhibuerunt, propterea, ut orationem et 
dilucidiorem et ornatiorem facerent et continuationem 
seriemque sermonis interrumperent , usurpatae sunt; in 
Lucretii carminibus, ut breviter iam diximus, eam imprimis 
vim habent, ut, cum ornatui potissimum imagines sive 
descriptiones passim orationi admixtae ^) inserviant , ipsae 
ea, quae poeta demonstravit , in clariore luce ponant et 
quasi oculis ipsis subiciant, quae interdum vix a legentibus 
intellegebantur. Sed, ut omnem hanc comparationum 
copiam perspiciamus, alios quosdam carminis locos adiungere 
debemus, qui a similitudinibus nuUa re difFerunt nisi forma,^ 
qua inducuntur. Interdum enim poeta, postquam rem 
aliquam difficiliorem demonstravit, Epicuri rationem: TiSQi 
rwv arfijAwv (xtto twv <fatvojLievo)V xqti ariJLieiovaiyac^ )secutus aliam 
rem similem omnibusque notam affert, ut illa adiutus ea, 
quae ipse docuit, magis probet et confirmet. Hanc etsi ita 
plerumque elegit, ut quam maxime ei rei, quae demon- 
strabatur, responderet, tamen non semper sic antecedentibus^ 
adiunxit, ut iusta comparatio exsisteret. Ita, ut exemphim 



1) Imaginum sive descriptionnm , qnae apud Lucretium inyeninntur^ 
locos ennmerat Bouterweckins 'Lucr. qaaestiones gramm. et crit. HaHs 1861^ 
p. 5. Praeterea coiiferas Grasbergerum *de Lucretii carmine. Monachii 
1856 p. 34—36. 

2) Diog. Laert. X, 32. 

afFeram, V, 590 sqq., cum demonstrare conetur, quomodo 
fiat, ut sol, qui ab Epicuro paulo vel maior vel minor, 
quam videtur esse, habebatur, tamen tantum lumen, quantum 
per caelum, terras, maria efiundit, mittere possit, argumen- 
torum, quae profert, fidem firmare studet rebus, quae in 
terra simili modo geri videmus, appositis. In quo illud, 
quod secundo loco posuit (v. 608 sq.) „quod genus interdum 
segetes stipulamque videmus" sqq. per „quod genus*'i) 
cum antecedentibus in iustae comparationis speciem redigit. 
Contra in priore exemplo (v. 602 sq.) „nonne vides etiam 
quam late parvus aquai" sqq. id quod, quomodo se habeat, 
certis argumentis demonstrare non potest, iilo, quem profert, 
modo fieri posse ita comprobat, ut demonstrandi iUa ratio 
clare appareat. 

. Ex his igitur locis , qui re ipsa maximam partem a 
comparationibus non differunt, haut pauci in similitudinum 
numerum, quem contemplari volumus , recipiendi sunt. Hi 
autem mihi afferendi huc videntur esse : 1823 II 688. 1013. 
V 294 — II 196. IV 1286 V 556. 6()2 — VI 130 - VI 548 - 
IV 901 — VI 167 - 1 912 VI 143 — II 741 — VI 655. 

Praeterea aliquot loci mihi non praetermittendi videntur 
esse, qui ipsi quoque, etsi propter formam, qua inducuntur, 
non in comparationum numero habendi sunt, tamen, cum 
rem ipsam spectamus, quia eodem modo atque illae res 
illustrant, a comparationibus non abhorrent II 1 1 4 sqq ; 317, 
quo loco ad imaginem efficiendam poeta usus est; 804 sq. 
IV 170. 

His et illis, de quibus antea diximus, exemplis numero 
comparationum additis in toto carmine 163 similitudines 
inveniuntur. Inter quas uberius descriptae, quae orationi 

1) De vi, quae inest in verbis „quod genus," conferas, quae Briegerus 
exposnit Bursiani ann. tom. XII part n p. 184, 185; qui ea quae indncuntur 
per „quod genus", his verbis cum antecedentibus coniungi docet. Atque 
qnibusdam certe locis, id quod Munro dicit in adnotatione ad II, 194, nihil 
interesse mihi videtur inter „quod genus" et particulas comparativas ut 
„velut, quasi" alias. Ita, ut exemplo utar, IV 478 „quod genus*' eodem 
sensu, quo paulo post in simillima comparatione IV 540 „nt'* usurpatur. 

ornatum tantummodo dant, non plus decem exstant, cum 
45 simplices adhibitae sint, quae omnis ornatus verborum 
expertes uno fere verbo continentur, ita ut 108 restent, 
quae breviter illud, ad quod appositae sunt, illustrant. 
Quae res ipsa quoque documento est ad res, quae demon- 
strantur, dilucidiores faciendas imprimis comparationes 
usurpatas esse a poeta; nam si ornatui potius destinatae 
essent, certe non tot similitudinibus flos quidam et color 
orationis omnino deesset. 

Quae comparationes in singulos libros hoc modo 
dispertitae sunt, ut liber primus 12, secundus 27, tertius 34, 
quartus 23, quintus 27, sextus 40 contineat. Et quoniam 
numerus versuum in primo libro fere idem est atque in 
reliquis, apparet minorem illum comparationum numerum 
ex natura rerum, quae tactantur, repetendum esse. Nam 
cum totus fere liber primus versetur in doctrina de atomis 
et inani spatio, quibus duabus rebus omnia creantur, et in 
refutandis aliorum philosophorum de primordiis sententiis, 
illustrandi non ampla occasio dabatur. Eadem de causa, 
qua hic minimus, maximus comparationum numerus, qui in 
tertio et sexto libro invenitur, debetur rebus ibi tractatis. 

Ad numerum versuum, quibus comparationes continentur, 
si spectamus, longe plurimas constare invenimus ex versibus 
quattuor aut paucioribus. Maiorem versuum circuitum 
habent hi loci : quinque versus habet V 540, sex habent 
II317 III832, septemI936 II 114, 196, 688, 847 IV 513 
V460 VI 109, octo II 552 III 408 IV 271 V294, novem 
1281 II 1013 decem II 323 VI 655. 

lam ut ad ipsas comparationes contemplandas aggrediar, 
rem ita instituam, ut primum, unde comparationes sumptae 
sint, inquiramus, deinde, ad quas imprimis res illustrandas 
adhibeantur, videamus, tum, quomodo inter se respondeant 
res comparata et comparatio, cognoscamus, denique, quaenam 
ex iis comparationibus , quae non uno, sed compluribus 
locis exstant, aut a Lucretio ipso scriptae aut interpolationi 
tribuendae videantur esse, exponamus. 

Primum igitur quaerentibus nobis, quibusnam ab rebus 
Lucretius similitudines petierit, iidem fontes occurrunt, ex 
quibus iam Homerus et omnes, qui illius exemplar secuti 
similitudinibus carmina sua illustraverunt, hauserunt : fabulae, 
rerum natura , animalia , hominum vita. Cuius largae 
materiae diversas partes quomodo poeta adhibuerit in 
carmine suo, ut intellegatur, primo breviter singulos locos 
generatim digestos afferam. 

E fabularum genere ad comparandum adhibentur 
gigantes V 117, Acheruntis tenebrae IV 170 VI 251. 

Ad rerum naturam pertinent sol II 162 III 1044 IV 161 
nubila V 646 nebulae V 460 nubes et nebulae VI 1099. 1121 
fulmen III 488 V 1125. 1131 fulmina, imbres, venti I 761 
ventusIV901 VI 1032 ignis IV 873. 926. 1138 flammae 
11102 VI 1169 scintilla IV 605 V 608 fumus III 456. 583 
aequor III 493 mare et flumina VI 143 flumen I 280 fons V 602 
aquaII1339 imbris guttae II 222 silvaVI135 lauriVI152 
fruges et arbusta 11 189 papaver II 453 montes VI 189 lignum 
11881 ferrumVI148 saxa IV 1286 lapis VI 106. 161. 314 
pyropus II 803 curalium et zmaragdi II 805 vinum et 
unguentum III 221 tus III 327 faex V 497 lana IV 376 cera 
VI 515 pixVI257 spongiaIV618 carbasus VI 109 chartae 
VI 112 chartae et vestes VI 114 vellera lanae VI 504 ven- 
sicula VI 130 glans plumbea VI 178. 306 ea, quae de 
tormentis mittuntur VI 329 machina IV 905 rotae et haustra 
V516 navisIV 897. 901. 9U3. 904 VI 1032 navis fractae 
partesII552 vas III 440. 936 VI 555 lychni et taedaeV294 
cretea persona IV 296 aranea et brattea auri IV 727 cavea 

III 684 tecta plaustris concussa VI 548 tigna trabesque II 196 
columna VI 433 fores III 360 ianua IV 271. His rebus, 
quae ex rerum natura petitae comparationibus materiem 
praebuerunt, adiungantur: simulacra rerum, quae in aqua 
videntur I 1060 corpuscula in solis radiis vagantia II 112 
candor II 322 fulgor II 332 res aliqua, quae nos verberat 

IV 263. 

Ab animalibus haec a poeta sumuntur : canes venatici 
1 404 equus, haedus III 7 *lanigerae pecudes' II 3 1 7 'lanigerae 

pecudes et bucera saecla' VI 12.45 sues V 969 boves Lucae 

V 1339 ferae V 932. 946 VI 198 hirundines, cycni III 6 
cycnus, gruesIV 181. 910. apeslllll cicadae V 803 anguis 
III 614. His comparationibus annectere liceat alias, in 
quibus inveniuntur homines, armenta, feraeII921 bestiarum 
plumae, pili, saetae V788 membranae IV 31 natura animantum 

I 1038. 

lam priusquam eas similitudines afferamus, quas poeta 
petivit a vita studiisque hominum, uno loco collocentur eae 
comparationes , quae a corporis eiusque partium natura et 
iis rebus, quae illis accidunt, sumptae sunt. In quibus 
adhibita sunt: corpus III 459. 510. VI 501 membra V 478. 
540. 549 oculus III 408. 563 manus aut oculus naresve III 551 
aures et oculi atque ceteri sensus, qui vitam gubernant 
III 549 multae vires unius corporis iter se coniunctae : odor 
et calor et sapor coniuncti III 265. 266 cibus per totum 
corpus dispertitus III 702 sanguis e corpore nostro emicans 

II 194 clamor ac voces 1490 VI 229 horror, frigus, quae 
in artus nostros veniunt VI 593, 594 halitus VI 478 febris 

VI 655 bona valetudo III 102 corporis aliqua pars (vel 
caput vel oculus) laesa, reliquae corporis partes doloris 
expertesIII 147 aliquis, cui pes aeger est, caput dolore 
vacatlllllO morbus, qui sacer ignis appellatur VI 1167 
somnus III 977 animus animaquelll 276 animusV556. 

Ex hominum vita hae comparationes sumptae sunt: 
pueriII55 III 87 VI 35; 1936 IV 11 V 1030 femina V 813. 
827 homines oculorum lumine carentesll 741, aliquid caecis 
tenebris tangentes II 746 nauta undis proiectus V 222 
homines cum mari magno luctantes II 1 in campo pug- 
nantes II 6 legiones proelium in campo committentes II 323 
conviva de cena decedensIII938 famulus infimus III 1035. 
Huc referendae quoque sunt hae comparationes : IV 1097 
in somno cum bibere nobis videmur , non bibimus. VI 434 
pugnis trudimus aliquid ' et in undas extendimus. II 1 1 8 
aeternum certamen. 

Ex iis comparationibus, quae pertinent ad studia vel 
negotia hominum, spectant ad artem grammaticam I 197. 823. 

912 II 688. 1013, ad ludum aHquemII778 (multis diversis 
figuris una figura quadrata effici potest), ad unguenti 
faciendi artem II 847 ad aedificationem IV 513 ad morem 
pecudum diis immolandarum VI 759. 

Hominum instituta his locis commemorantur: 1 73& 
Vlll responsa Pythiae II 79 cursores lampadibus instructi» 

Mensuram indicant duae comparationes : VI 652 (unum 
caelum totius summae non tanta pars est, quanta totius 
terrae homo), II 163 (multiplex spatium transcurrunt 
primordia eodem tempore, quo solis fulgura caelum). 

A tempore nna comparatio surapta est: III 832 con- 
fertur id tempus, quo bello Punico flagrante legentes 
nondum erant, cum eo tempore, quo legentes iam mortui 
erunt. 

Hae comparationes apud Lucretium inveniuntur. Ex 
quibus quod duae tantum ad fabulas pertinent, non est, 
quod miremur. Nam et carminum materia iliis adhibendis 
omnino fere aliena erat et poeta perniciosara illam super- 
stitionem, quam creabant fabulae, quippe quae inde a 
pueris hominum mentes tenerent, ipso de natura rerum 
carmine evertere studebat. Hae autem duae huius generis 
comparationes , quas Lucretius admisit, et simplices sunt, 
quas poeta non copiosius descripsit, et altera, quae V 117 
invenitur, minus ex Lucretii animo facta est quam ex 
Memmii, quem religione refrenatum idem immane scelus, 
quod gigantes in sese conceperant, se et omnes committere, 
qui ratione perscrutarentur mundum , putare poeta fingit. 

Maximam similitudinum copiam, ut ceteris quoque 
poetis, Lucretio suppeditavit rerum natura. Has imprimis 
poeta ad res, quas tractabat, illustrandas usurpavit, quod 
ita effecit, ut et ab iis rebus eas repeteret, quae omnibus 
erant notissimae et aptissimam quamque rem cum rebus 
iilustrandis componeret. 

Sed priusquam de comparationibus ipsis agamus, in 
universum id quoque quaeramus, quas imprimis res poeta 
comparationibus illustraverit. Qua in re per se inteliegitur 

maximam similitudinum copiam cumulatam esse ad eas 
res, quae in Epicuri doctrina maximi momenti erant et eam 
ob causam maxime in toto carmine descriptae erant. Inter 
quas primum locum tenet atomorum doctrina, qua omnia, 
quae Lucretius profert, fundata atque stabilita erant. 
Quarum naturam, quae quam maxime ab oculis nostris re- 
mota est, in altero imprimis libro multis et perlucidis com- 
parationibus ita illustravit, ut, quod ipse de se dicit in 
libri III initio Epicuri opera videre se totum per inane 
res geri, idem nos dicere possimus illius dilucida illustrandi 
ratione adiuti. Non minorem comparationum numerum ad- 
hibuit ad animi animaeque naturam illustrandam , de qua 
agit in tertio libro. 

Deinde complures comparationes usurpatas esse in- 
venimus, ut, quomodo nubibus tonitru efliciatur, demon- 
stretur. Sed hic propterea complures similitudines adhibi- 
tae sunt, quod Lucretius, quippe qui in Epicuri doctrina 
exponenda totus fere ab illo pendeat'), non unam, quam 
veram putat esse , causam ad res illas intellegendas affert, 
sed plures. Epicuri enim, dummodo vanus ille deorum 
timor evanesceret, nihil intererat investigare, quomodo vere 
jllae res se haberent. Atque unamquamque illarum, quas 
profert, rationum Lucretius illustrat apta comparatione. 

Praeterea in singulorum librorum prooemiis et iis locis, 
quibus demonstrationis tenor interrumpitur, Epicurus ipse 
neque minus eius doctrina, de qua aliquoties poeta dixit, 
compluribus similitudinibus locum dedit. 

lam ad comparationes ipsas reversi, cum id in hac 
parte inquirere constitutum sit, quomodo inter se respon- 



1) Woltjeras (*Lucretii pbilosophia cum fontibus comparata' Gronin- 
gae 1877), etsi Lucretinm neminem nisi Epicnrum secutnm esse non recte 
ccnset, — P. Euschius ne in doctrina quidem exponenda £picarnm unum 
eins auctorem fuisse demonstrat in dissert. 'de Posidonio Lucreti auctore in 
carmine de rerum natura IV' Gryphiswaldiae 1882 — tamen snmmum 
consensum inter ea, quae Lucretius profert et Epicuri, quae quidem exstant, 
placita esse docet. 

deant res comparata et cnmparatio, primum de compa- 
rationum coacervatione agamus Inierdura enim , ut alii 
poetae , ita Lucretius quoque in carmine suo rem aliquam 
non una comparatione , sed conipluribus illustravit Hoc 
quibus locis poeta fecerit, quot et quas similitudines collo- 
caverit, qua de causa complures adhibuerit, videamus. 

Complures comparationes apud Lucretium his locis 
usurpatae sunt: II I. 194. 317. 741 III 6. 221. 784. (V 128) 
IV 901 VI 109. Ex quibus locis duas comparationes con- 
tinent II 1. 194 317. 741 III 6. 221, tres VI 109 quattuor 
IV 901, quinque III 784. Quamquam eae comparationes, 
quae III 784 exstant, unius fere comparationis speciem 
praebent, cum illud, quod animi natiiram sine corpore oriri 
non posse poeta dicit , non tam singulis comparationibus 
illustratur quam ea re, quae illis demonstratur certum ac 
dispositum esse ubi quidquid cresceret et inesset (v. 788). 
Materia comparationum singulis , quos attuli , locis 
praeter II 317 et III 784 eadem est, sive ex hominum vita 
(II 1. 741) repetita, sive ex animalibus (III 6) sive ex rerum 
natura (II 194 III 321 IV 901 VI 109). Similitudinum 
II 317 sqq. altera pertinet ad animalia, altera ad hominum 
vitam; et ex iis, quae III 784 sqq inveniuntur, comparado- 
nibus una sumpta est ab animalibus, ceterae a rerum 
natura. 

Omnibus hiij locis cur complures comparationes usur- 

patae sint, quaerentibus nobis causae quaedam, quibus 

Lucretius videtur commotus esse , proferri possunt. Ac 

primum uno loco poetae complures partes eius rei, ad quam 

comparatio apposita est, illustrandae erant: nam VI 109 ut, 

quaiem aonitum nubes edant, doceat, praeter eum crepitum, 

carbaso ventis iactata efficitur, hunc quoque aftert, 

;xoritur carbaso perscissa; nam, ut ipse dicit (v, 113)» 

:}uoque genus in tonitru cognoscere possis". Deinde 

ilures comparationes ad unam rem, etsi non complures 

partes illustrandae erant, adiunxit, quo dilucidior ea 

Atque praeter II 31? et 741 omnibus, qui huc per- 

tinent, locis comparationes, quibus utitur, rem comparatam 
eodem modo illustrant, ita ut nuUa similitudo magis valeat 
ad rem dilucidandam quam ceterae, quibuscum coniuncta 
est. II 741 autem adhibita iam comparatione, quae ab iis, 
qui oculorum lumine orbi sunt, repetita erat, poeta addidit 
alteram, qua melius etiam id, quod demonstrabat, compro- 
bare poterat. Nam nos omnes „caecis quaecumque tene- 
bris tangimus, haud ullo sentimus tincta colore". Eodem 
modo poeta II 317 sqq., quo loco primordia eadem de cau- 
sa motus celare dicit, qua ea, „quae possimus cernere, 
celent saepe tamen motus, spatio diducta locorum", ad 
priorem imaginem, qua, quamquara pecudes in coUe se 
moverent et luderunt, omnia tamen saepe velut candorem 
in viridi coUe consistere dicit, alteram addit, qua id quo- 
que fieri posse dicit, ut ne turbulentissimus quidem legio- 
num et equitum motus cognosceretur, sed illi stare in cam- 
])is viderentur. 

Restat in hac parte, ut de duobus ex iis quoque 
locis dicamus, quibus similitudines complures ita collocatae 
sunt, ut nulla inter eas emineat. Uno enim loco ex his 
II 1 sqq. duae comparationes . quas Lucretius adhibuit, ar- 
tiore quodam vinculo conexae videntur esse. Nam, quam 
praeclara sit sapientium vita , cum vanis illis curis quibus 
plerique homines laborant, liberos se esse gaudeant, prop- 
terea non altera tantum comparatione, sed utraque illa et 
a maritima el a miJitari re sumpta illustrat, quod hae duae 
imprimis res hominibus summos labores, quin etiam vitae 
periculum creabant. AUero loco comparationes ita non 
inter se concinunt, ut vix a poeta compositae esse videan- 
tur II 194sq. et 196 sqq.. De quo loco cum paulo accu- 
ratius dicendum sit, omnes versus inde a 184 usque ad 
200 afFeram : 

184. 'Nunc locus est, ut opinor, in his illud quoque rebus 

185. confirmare tibi nullam rem po.sse sua vi 
corpoream sursum ferri sursumque meare: 

ne tibi dent in eo flammarum corpora fraudem. 

sursus enim versus gignuntur et augmina sumunt 
et sursum nitidae fruges arbustaque crescunt, 
190. pondera, quantum in se est, cum deorsum cuncta fe- 

rantur. 
nec cum subsiliunt ignes ad tecta domorum 
et celeri flamma degustant tigna trabesque, 
sponte sua facere id sine vi subigente ») putandum est. 
quod genus e') nostro com missus corpore sanguis 
195. emicat exultans alte spargitque cruorem. 

nonne vides etiam quanta vi tigna trabesque 
respuat umor aquae? nam quo magis ursimus alte 
derecta*) et magna vi multi pressimus aegre, 
tam cupide sursum revomit*) magis atque reniittit, 
200. plus ut parte foras emergant exiliantque'. 

Lucretius igitur, ut ignem non sua vi ad tecta do- 
morum subsilire demonstret. duas res stmiles affert, quarum 
altera II 196, ut ab hac incipiam, optime convenit cum illa 
re, quam illustrat; flammis enim respondent tigna trabesque, 
quae, ut iJlae auris expressae sursum succedunt, ipsae ab 
aqua altius altiusque feruntur. Aeris igitur abditam vim 
poeta eodem modo quasi ante oculos legentium ponit, quo 
I 280sqq. apertam reddidit occultam venti vim, cum utram- 
que rem illusttaret comparatione ab aquae vi repetita. Ac 
nescio, an Lucretio, cum Bammas videret degustare tigna 
trabesque obversata sint tigna trabesque aquae vi interdum 
in altum expressa, 

Huic exemplo quae antecedit, altera similitudo a san- 

* le sumpta {vv. 194, 5) cum re comparata in eo tantum 

ientit , quod sanguis non sua sponte e corpore emicat, 

) codd. nBubief^ta". Lambinas: nSubigeDte" BerDa,;8iua: uBubeunte". 

') codd. „qQO(l genus e." LacliiuaDQitB scripsit „quod gcnns est" ; sed 

1 genuB e" Tetineadum esae docet Briegerug Burs. ann. t. XII p. II 

'4, 185. 

) LAcbmannus Hcripait „deiecta"; „derecta" recte retinent tlunro tt 

:eru8 SPhilol, XXIV p. 433). 

) codd. ..removet". Naugerius „revoniit". 

sed per se deorsum cadit. Lucretius autem similia quam 
maxime accommodare solet ad eas res, quas iis illustrat, 
id quod imprimis necesse erat hoc loco, quo poeta, qua re 
coacti ignes ad tecta subsilirent, nondum dixit, sed compa- 
rationibus legentes eo adducere studet, ut, si non ipsi in- 
veniant, quam ob rem illud fiat, at ea, quam profert, ratione 
illud fieri eo facilius intellegant, Neque vero bene vis oc- 
culta , qua flammae escendere coguntur, illustratur hac in- 
testina corporis vi, qua sanguis in altum pellitur, cum ne 
ipsa quidem videri possit. Deinde aurae undique flammas 
circumdant neque solum ab inferiore parte eas pellunt^ 
contra sanguis sursum pulsatur una intestina corporis vi. 
Denique ipsa comparatio ad rem comparatam parum ac- 
commodata est, cum flammae tigna trabesque degustantes 
altius altiusque succedant, sanguis autem ex eadem corporis 
parte semper in eandem altitudinem emicet. 

Quare cum hoc exemplo (vv. 194, 5) non apte, optime 
vero , ut vidimus, exemplo, quod vv. 196 sqq. exstat, res 
comparata illustretur, haud scio an Lucretius hoc loco duas 
comparationes omnino non posuerit. Melius autem vv. 194, 
195 alio loco (inter v. 188 et 189) quadrare videntur, quod 
toto hoc loco inde a versu 184 considerato videbimus. ' 

Lucretius enim, ut nullam rem corpoream sua vi 
sursum ferri doceat, flammas quoque non sua sponte meare 
demonstrat. Ac primum poeta ostendit (v. 188 sqq.), cur 
flammae sursum versus gignantur et augmina sumant. Nam 
post V. 188 sequuntur haec 

,et sursum nitidae fruges arbustaque, crescunt' 
de quo versu paulo accuratius disputandum est. Eo primus 
Winkelmannus i) offensus est , qui haec verba , nisi com- 
parationis loco essent, aliena ab illo sententiarum conexu 
esse intellexit proptereaque „et" mutavit in „ut". Deinde 
Briegerus») ne comparationis quidem loco haec verba hic 
ferri posse censuit, cum, quam ob causam flammae in 

1) *Beitrftge zur Kritik des Lucret. Salzwedel. a. 1857* p. 10. 

2) plilol. XXni p. 433. 

altum meantes et fruges ^rbustaque aursum crescentia inter 
se conferrentur, non eluceret, et ea de causa versum unci& 
inclusit. Idem tamen addit versum a Lucretio ipso in 
margine adscriptum esse, cum, quid sententiarum conexus 
postularet, non satis attenderet. Sed fortaase indagari 
poterit ratio, cur poetam hunc versum hoc loco recte acrip- 
sisse arbitremur. Nam, ut demonstret, quomodo ignes sur- 
sum versus et gignantur et augmina sumant, segetum 
arbustorumque exemplo apte utitur. Unusquisque enim 
sciebat segetes arbustaque sursum versus crescere non sua 
vi, sed et ex seminibus gigni et, quia semper ex terra 
alerentur, propterea augmina sumere. (Lucr. II 594 sq, 
„nitidas fruges arbuslaque laeta — habet (sc. tellus) unde 
extollere possit"; I 351 sq, „crescunt arbusta — quod 
cibus in totas usque ab radicibus imis per truncos ac per 
ramos diffunditur omnis"). contra eruta vel abscisa deorsum 
per se cadere. Eodem autem modo flammae et ex se- 
minibus gignuntur (Lucr. II 672 sqq. „quaecumque igni 
flammata cremantur — haec in corpore celant, unde ignem 
iacere possint;" I 902 sq. ,.semina sunt ardoris multa, 
terendo quae cum confluxere, creant incendia") et, quia ex 
ea, quae crematur, re semper aluntur, ipsae quoque aug- 
mina suniunt. Sequitur igitur, etsi videre quidem id nemo 
potest, per se flammas quoque deorsum cadere. 

Quare mihi versus 189 non alienus ab hoc loco vi- 
detur esse. Neque enim offendit, quod flammae celerrime 
emicant, fruges vero arbustaque paulatim crescunt. Id enim 
Lucretius agebat, ut et gigneiidi et crescendi rationem 

j — gggg doceret. Altera autem offensio, quod haec 

itio cum versu antecedente addita „et" particula 
ur, tollitur, si vv. 194, 195 inter vv. 188 et 189 a 
) scriptos esse putamus. Cui loco optime con- 
Nam suTSum versus sanguis e corpore et ^gignitur", 
aliae semper sanguinis guttae e corpore emitluntur, 
1 sumit"; per se autem sanguis deorsum cadit. 
hunc igitur locum si vv. 194, 195 transponuntur. 

poeta in prioris argumentationis parte (vv. 187, 88 [94, 95] 
— 90) docet flammas, cum ex aliqua re (ut ex lychno vel 
taeda vel alia eiusmodi re) sursum versus emicant et in 
eandem altitudinem semper exsiliunt, id non sua vi facere, 
sed propterea, quod ex re, quae crematur, emittuntur, sem- 
perque ex ea aluntur. Ad quam rem magis . illustrandam 
affert comparationes a sanguine et a segetibus arbustisque 
repetitas. Deinde vero, cum flammae, quae domum cre- 
mant, altius altiusque subsiliant ad eius tectum, ne quis eas 
,,sponte sua facere id sine vi subigente*' putet, hoc 
(vv. 191 — 205) aere fieri docet; quod aptissimo exemplo a 
tignis trabibusque sumpto probat. Utriusque autem , quae 
hoc modo oritur, demonstrationis finem facit isdem fere 
verbis, quod per se pondera omnia deorsum ferantur 
(v. 190,205). 

Videamus nunc, quomodo iis locis, quibus una tantum 
comparatio adhibita est, haec consentiat cum re comparata. 
Tum enim recte inter se respondent res comparata et com- 
paratio, cum singulae rei comparatae partes accurate rela- 
tae sunt ad singulas comparationis partes. Sed ut alii 
poetae, qui comparationes in carminibus adhibuerunt, non 
nimis diligenter id egerunt, ut in omnibus partibus com- 
paratio congrueret rei comparatae, ita Lucretius quoque 
nonnulHs locis liberius in hac re versatus est. Quamquam 
longe plurimae comparationes apud eum propterea, quod 
et ad rem demonstrandam imprimis adhibitae sunt et maxi- 
mam partem paucorum tantum versuum circuitu continentur, 
bene cum rebus comparatis congruunt. 

Ac primum ex iis comparationibus , in quibus recte 
inter se respondent res comparata et comparatio, paucas 
afferam imprimisque eas, de quibus emendandis, cum versus, 
quibus comparationes continentur, non omnes recte traditi 
«int, viri docti inter se dissentiunt. 

III 408 sqq. Lucretius animum ,,dominantiorem ad vi- 
tam" demonstrat esse quam animam: nam sine animo nuUam 
partem animae in membris residere posse (vo. 398—401); 

contra eum hominem , cui animus remaneret , etsi anima 
„caesis undique membris" circum adempta esset, vivere 
(vv. 402—405), dummodo ne tota omnino anima ablata 
esset. (vv. 4u6, 407). Hanc rem poeta liac comparatione 
illustrat vv. 408 sqq: 

'iit, lacerato oculo circum si pupula mansit 
incolumis, stat cernundi vivata potestas, 
410, dummodo ne totum corrumpas lumins orbem 
et circum caedas aciem solamque relinquas: 
[id quoque enim sine pemicie non fiet eorum]. 
at si tantula pars oculi media ilta peresa est, 
occidit extemplo lumen tenebraeque secuntur, 
415. incolumis quamvis alioqui splendidu^ orbia. 

hoc anima atque animus vincti sunt foedere semper.' 
Accurate. etsi constrario ordine, comparationis partes 
respondent rei romparatae: nam w. 4ii8, 409, quibuscum 
conexi coniunctique sunt vv, 410 et 411, pertinent ad 
vv. 402— 5 et 406—7; vv. 413— 15 aulem referendi sunt 
ad vv. 398 — 401, Unus versus in hac comparatione non 
habet, cui respondeat: v, 412, Hunc interpolatum esse 
censuit Lachraannus, qui, etiamsi „eorum" ita intellegere- 
tur, ut pertineret et ad omnem orbem sive circuitum pupu- 
lae el ad pupulam ipsam, tamen hunc versum anteceden- 
tibus repu^nare dicit. Sed non recte eum verba „id quo- 
que" sqq. ita intellexisse puto, quasi referenda essent ad 
omnia illa verba „Iacerato oculo circum dummodo ne to- 
tum corrumpas luminis orbem et circum caedas aciem so- 
lamqne relinquas", non ad haec tantum „totum corrumpas 
luminis orbem et circum caedas aciem solamque relinquas'). 
At tamen praeter illam offensionem, quam praebet 
m," duae aliae res in hoc versu offendunt, Nara 

Non recte Goebelius 'observfttiooes Lncret. Bonaae 1854' pag, 99) 
: secutas XenmaTinus ('de interpolationibns Lucret. Ealia ISTfi' pag. 44) 
tnnnm vv, 410 et 411 eic interpretatum eaae dicnnt, quasi Lucrelios 
t 'dumniodo ne totum corrumpas „ocalum" aed' etc. et non 'dummo- 
totnm „circa aciem orbem" corrumpaB'. Lacbmannua enim ipsi in 
tione ad, v. 412 dicic: „omnem orbem Bive circuicum pnpulae". 

primum ^eorum" ferri omnino non posse, cum sententiarum 
conexu, ut pro illo verbo diceretur ^aciei" sive ^.pupula,** *) 
postularetur, docuit Briegerus (philol. XXVII p. 41). Deinde 
idem et Susemihlius 1. l. ^quoque** in versu 412 oflendere 
ostenderunt, quoniam nihil aliud in versibus antecedentibus 
aciem delere diceretur. Quare, quamquam Susemihlius^) 
„qucque" versibus subsequentibus adhibitis ita intellegi 
posse dicit, ut „id quoque" hanc vim habeat: ,.hac re 
eodem modo (sc. visus deletur) atque acie levissime laesa^', 
tamen probabilior videtur esse Briegeri sententia, qui hunc 
versum interpolatum esse censet, etsi negari non posse 
dicit fieri potuisse , ut Lucretius ipse , cum sententiarum 
conexum non satis attenderet, versum in margine adscri- 
beret. — Praeter hunc versum in hac comparatione offen- 
dit V. 415, quem ipsum quoque Lachmannus interpolatum 
esse putat. Sed quod dicit vocabulum „alioqui*' a Lucretio 
non adhibitum esse , recte Pollius (philol. XXVI p. 331) et 
Neumannus (de interpol. Lucr. p. 45) censere mihi videntur 
in eo non offendendum esse^). Sed tamen laborat versus 
propterea quod verbo caret. Quare haud scio an recte 
Neumannus suspicatus sit post v. 415 unum versum exci- 
disse, ita ut versibus 410 et 411 duo versus oppositi 
fuissent a poeta, quem hoc fere modo scripsisse putat: 

'incolumis quamvis alioqui splendidus orbis 
servetur circumque aciem salvus videatur*)'. 
Post hunc locum alius afferatur, qui etsi ita corrup- 
tus est, ut verba vix restitui possint, tamen Lucretius ibi 



1) Eadem do causa Briegerus (Burs. anall. 1873 t. II. p. 1119) recte 
reicit, quod Munro (in ed. III) pro „eorum** scripsit „et orbei". 

2) Snsemiblins v. 412 fortasse ita scribendum esse putat, id quod 
Winckelmannus 1. 1. pag. 18 proponit: „id quoque enim non pernicie sine 
fit cernundi*', qua mutatione Briegerus recte addit leniorem csse hanc: 
„id qaoque enim sine pernicie non fiet eadem'^ 

3) „AUoqui'* vocabulum corrnptum esse opinati mutaverunt (loebelins 
. (observ. Lucr. p. 30) in „linquatur", Munro in „aliquoi sit". 

4) Bockemuellerus coniecit: „incolumis qnamvis alioqui splendeat 
orbis". 

rem comparatam quam maxime rei comparatae videtur 
accommodasse: VI 548 sqq. 

Ibi inde a versu 535 primum terram propterea concussam 
late tremere docuit, quod interdum magni montes irruerent 
in speluncas, quae subter terram essent. Deinde rem hoc 
exemplo illustrat. 

,et merito , quoniam plaustri ^) concussa tremescunt 

tecta viam propter non magno pondere tota, 
550. nec minus exultantes dupuis cumque vim 

ferratos utrimque rotarum succutit orbes.' 

Versum 550 ut restituerent , cum alii ,,exultant** ver- 
bum ad idem subiectum „tecta'* referendum esse censeant-), 
ad quod „tremescunt" pertinet, alii aliud subiectum ex 
corruptis verbis „es dupuis" eliciendum esse arbitrentur»), 
illi rectam emendandi rationem iniisse mihi videntur, qui 
ad „exultant" verbum subaudiunt „tecta". Ex his Lach- 
mannus et Munro, quorum coniecturas supra in adnotatione 
indicavi, verba corrupta ita quidem emendaverunt, ut quae 
in codicibus scripta sunt, quam maxime servarentur. Sed 
recte Ruschius, qui (1. 1. p. 6 — 8) accuratius de hoc loco 
disputavit, unum lapidem rotas utrin\que i. e. ab utroque 
plaustri latere succutere non posse dicit. Ipse optime sus- 
picatus esse mihi videtur Lucretium simile aliquid scripsisse 
atque Senecam , qui N. Q. VI 22, 1 ad eandem rem illu- 
strandam eadem fere comparatione utitur : „si quando magna 
onera per vices vehiculorum plurium tracta sunt et rotae 
maiore nisu in salebras inciderunt, terram concuti senties" 

1) codd. „plaustri8". corr. Lachmannus „plaustri". 

2) Coniecerunt: Lambinus: „ubi cunus fortis equum vis ' Lachmannus: 
„et ubi Japi cumque viai" Goebelius ('Quaest. Lucr. criticae. Salisbury 
1857' pag. 27) : „fii qua vis cumque viai**. Munro : „ut scrupus cumque 
viai". Ruschius (*de Posidonio Lucreti auctore' etc. pag. 8): „fissura ubi- 
cumque viai". 

3) Coniccerunt: Bergkius (Jahni anall. t. 67 p. 327): „rupis ubicumque 
viai ferratos auriga rotarum succutit orbes" Christius ('Quaest. Lucr. 
Monachii 1856' p. 26): „sedes ubicuraque viai"Poliius (philol. XXV p. 281) 
„onera umbo ubicumque viai" Bockemuellerus „res dum vis usque viai." 

elc: Itaque, etsi ipsa Ruschii coniectura „fissura ubicum- 
que viai", quae ex omnibus, quae prolatae sunt maxime 
huius loci sententiae convenit, propterea, quod et fissurae 
vox, ut ipse dicit, rarissima est neque, ut Briegerus il^urs. 
anall. 1884 t. II p. 199) animadvertit, satis elucet, quomodo 
illa fissura intellegenda sit, parum probabilis esse videtur, 
ita versus videtur emeridandus esse, ut salebris viae illa 
concussio efficiatur. Videtur enim poeta, postquam ad eam, 
quam demonstrat, rem iilustrandam primum id attulit, quod 
plaustris , quae praeter tecta praetervehebantur , domus 
concutiebantur, deinde similiorem etiam comparationem rei 
comparatae ita reddere, ut, quomodo montes in speluncas 
irruebant, sic currum ex superiore loco in inferiorem deci- 
dentem faciat. 

Praeterea unam ex simplicium quoque comparationum 
numero afl:eram, quam interpolatam esse viri docti quidam 
censuerunt: II 453. 

Lucretius II 451 sqq. semina earum rerum . quae ex 
Hquido corpore constant, levibus et rotundis primordiis con- 
tineri docet: 

Mlla quidem debent e levibus atque rotundis 
esse magis, fluvido quae corpore liquida constant 
namque papaveris haustus itemst facilis quod aquarum 
nec retinentur enim inter se glomeramina quaeque, 
455. et perculsus item proclive volubilis exstat.' 

Versum 453, quia illepidus et ab huius loci sententia 
alienus esset, Lambinus et Munro eiecerunt. Sed, etsi recte 
Lambinus eum non bene inter vv. 452 et 454 interponi 
animadvertit, tamen illam comparationem et a Lucretio ipso 
adbitam esse et optime illustrare ea quae versibus 451 sq, 
dicuntur, certo demonstratum est. Nam primum Hauptius 
iustam comparationem ita restituit, ut pro „quod** scriberet 
„quasi". Deinde Goebelius (1. 1. p. 45) versum post 454 
transponendum et „perculsus" vocabulum, quod Marullus 
mutaverat in ,,procursus", in v. 455 retinendum esse vidit. 
Aptissimam autem hanc comparationem esse docuerunt 

Goebelius, qui Lucretium eadem similitudine III 189 et 19b 
usum esse dicit, et Briegerus (Burs. anall. 1873 t. II. p. 1113). 
Idem recte intellexit „perculsus** in v. 455 non referendum 
esse ad „haustus", sed ad „papaveris". 

lam inspiciamus quosdam ex iis locis, quibus vel non 
recte inter se respondent res comparata et comparatio, vel 
comparatio certam ob causam Lucretio abiudicanda vide- 
tur esse. 

Interdum poetae, cum longiores comparationes ad- 
hibent , propterea , quod aut orationem magis exornare 
student aut ipsa re, quae comparatione continetur, commoti 
non satis animadvertunt , quid illud sit, quod illustrare vo- 
lunt, aliquid addunt, quod ita rem comparatam non illustrat, 
ut animos legentium ab ea, de qua agitur, re deflectat. 
Hoc apud Lucretium , qui paucas tantum copiosius des- 
criptas comparationes adhibuit, uno loco invenitur II 552 sqq. 
Ibi enim poeta primordia , ut , si finito numero essent , ea 
numquam „materiae tanto in pelago" coire posse doceat, 
cum navis fractae partibus comparat, quae yper terrarum 
omnis oras" disiectantur ; neque vero illud dicit fieri non 
posse, ut partes umquam coirent, sed fragmenta illa prop- 
terea fluctibus dispergi addit, ut mortales, ne mari con- 
fiderent, monerent. Poeta igitur ipsa comparatione ita com- 
movetur, ut oblitus id, quod illustrare vult, se dolere osten- 
dat — id quod copiosius V 1000 sqq. demonstravit — quod 
homines solebat ,.placidi pellacia ponti subdola pellicere in 
fraudem ridentibus undis" (V 1004, 5). 

IV 897 sqq. Duabus rebus Lucretius dicit fieri, ut 
corpus moveatur : primum ea ratione, ut protrudatur anima, 
quae ipsa animo simulacris meandi pulsato feritur 
(vv. 881 — 891); deinde ita, ut aere quoque propellatur, qui 
in corpus, quod tum rarescit, invadit (vv. 892 — 896). Deinde 
sequuntur haec: 
896. 'corporis. Hic igitur rebus fit utrimque duabus, 

corporis ut ac navis velis ventoque feratur'. 

Versum 897 Muretus eumque secutus l^achmannus 

emendaverunt deleta voce „ac". Sed cum Brunone M Lu- 
cretium tam insolenti translatione ^) non usum esse arbitror. 
Quare mihi quoque ea emendandi ratio vera videtur esse, 
quam iniit Bernaysius, qui (praef. p. V) Lucretianam ora- 
tionem, cuius vestigia in vocabulis „ut ac** superessent, 
^corporis" vocabulo in hunc versum ex antecedentis initio 
translato periisse putat et apte initium versus ita restituit : 
„aeque id ut ac navis velis" etc. ^) 

Hoc modo enim iusta comparatio efficitur. lam vero 
apparet, cum Lucretius duabus rebus corpus moveri do- 
cuerit, non ad utramque, sed ad alteram tantum, quae 
secundo loco (vv. 892 — 896) invenitur, illam comparationem 
„aeque — ac navis velis ventoque" referri posse. Quare 
Gassendi (opera II p. 506b) „velis" in ^remis" mutavit, cui 
Bruno assentitur. Sed recte F. H. Peters monuit alteram 
tantum causam, quam poeta affert hac comparatione illu- 
strari, ita ut „corpus" et „aer" respondeant verbis ,,velis 
ventoque**. Haec interpretatio confirmatur versibus, quos 
Munro laudat, VI 1030 sqq., quo loco ad similem rem 
eadem comparatio apposita est: 

'hic (sc. aer) . . . per crebra foramina ferri 

parvas ad partis subtiliter insinuatus 

trudit et inpellit, quasi navem velaque ventus'. 

Accedit quod, cum hoc quoque loco, priusquam com- 
paratio abhibetur, duae causae ad illam, de qua agitur, 
rem intellegendam allatae sint (VI 1000---21 et 1022-32), 
altera tantum, quae secundo loco exstat, hac similitudine 
illustratur. Optime autem poeta corporis membra, cum 



1) jProgramm der RealHchale zii Harburg* 1872 p. 7, 8. 

2) Lachmannus ad hanc lectionem confirmandam affert Cic. in Sest. 46, 
quo loco „rei publicae navem" scriptum est. Sed in hoc verbo illa 
translatio nihil miri habet, cum saepissime ea, quae ad rem navalem 
8pe<*tant, translata sint ad ea, quae pertinent ad gubemandam rem pub- 
licam. 

3) Bruno (1. 1. p. 6) annotat Bockemaellerum (,Programm von §tade' 
1860 p. 62) elieionem in „aeque id" ferri non posse arbitratam „ut iuxta 
ac" proposuisse. 

eodem modo aere, ac vela dispansa vento, propellantur, 
cum velis confert Ita VI 743, quia pennae non modo ab 
avibus ut remi moventur, sed eaedem aere et vento ut vela 
protruduntur, Lucretius dicit: 

'remigi oblitae (sc. aves) pennarum vela remittunt' 
Quamquam omnino non inter se concinunt res com- 
parata et comparatio: nam, cum navis ita propellitur, ut 
vela eius dispansa vento trudantur, corpus movetur ita, 
ut totum corpus, quod rarescit, aere feratur. 

1 912 sqq. Lucretius propterea interdum arboribus 
inter se terentibus ignem exoriri dicit, quod multa semina 
ardoris in lignis insiiit, quae terendo confluant. Deinde 
(versu 907) ita pergit: 

•iamne vides igitur, paulo quod diximus ante, 
permagni referre eadem primordia saepe 
cum quibus et quali positura contineantur 
910. et quos inler se dent motus accipiantque, 
atque eadem paulo inter se mutata creare 
ignes et lignum? quo pacto verba quoque ipsa 
inter se paulo mutatis sunt elenientis, 
cum ligna atque ignes distincta voce notemus'. 
Poeta igitur, quod eadem primordia paulo inter se 
mutata ignes et lignum creare dicit comparatione a litteris 
repetita illustrat. Hanc similitudinem una cum toto hoc 
loco (vvs. 90? — 14) Gneissius ') ab interpolatore additam 
esse censet. Primum enim v. 908 „semper"' , non „saepe" 
referre dicit, cum quibus eadem ptimordia contineantur, 
deinde Lucretium scribere non potuisse primordia paulo 
inter se mutata creare ignes et lignum : nam illum docere, 
etsi multa primordia multis rebus communia sint, certa 
)rdiorum genera, si non alia ratione, at figuris inler se 
re (II 480 — 521); deinde alia in aliis rebus primor- 
m genera numero praevalere (11 381 — 477); denique 
ptis paucis paucisque tributis, ordine mutato et motu 

'de versiboB in Liicr. carmine repetitis. Argentoratj 1878.' p. !i6. 



I 

— (sic) alias aliis rebus mutarier omnis" (I 748 — 802) ; ne- 
que vero , cum eadem primordia paulo inter se mutata 
creare ignes et lignum scriptum esset (I 911), de novis 
quibusdam primordiis addendis vel de nonnuUis demendis 
cogitari posse. — Sed tamen non puto dubitandum esse, 
quin versus a Lucretio ipso scripti sint. Nam primum 
Briegerus (Burs. anall. 1874—76 t. II, p. 171) docuit in 
„saepe" vocabulo non offendendum esse, nam „aliquid refert 
semper, magni refert saepe", deinde idem (Burs. anall. 
1879 t. II p. 206) recte dixit Gneissium perperam interpre- 
tatum esse omnes hos versus. Qui cum antecedentibus ver- 
sibus 897 — 906 optime coliaerent: illa enim ardoris semina, 
quae antea dicta erant, sunt pars omnium eorum seminum, 
ex quibus tota arbor constat; nam arbores et alia semina 
et „haec in corpore celant, unde ignem iacere — possint". 
(II 674,5); quare iure poeta illa primordia, quamdiu qui- 
dem cum ceteris arboris primordiis commixta sunt, lignum 
creare dicit. Deinde vero, cum arborum cacumina inter 
se terantur, arboris seminum coniunctione et positura mu- 
tata illa ardoris semina, ubi confluxerunt, ignem creant, 
Eadem igitur „corpora, quorum concursus, motus, ordo, 
positura, figurae efficiunt ignis, mutato ordine mutant 
naturam" (I 684 sqq.) et lignum eificiunt. Hanc rem Luc- 
retius, cum vocabula „ligna" et „ignes" inter se similia 
sint, similitudine a litteris repetita illustrare studet. Neque 
vero in eo offendendum est, quod res comparata et com- 
paratio non satis inter se respondent, quia haec illi om- 
nino accommodari non poterat. Nam cum poeta primordia, 
quae et lignum et ignes creant, omnino eadem esse et 
ignem hoc modo exoriri dicat, ut iila, quae antea cum 
ceteris arboris primordiis coniuncta fuerunt, positura mutata 
confluant , in vocabulis illis non omnes litterae , sed tres 
tantum ign, quae in utraque voce eodem ordine inveniuntur, 
«aedem sunt. Quam comparationem propterea Lucretius 
adhibuisse videtur, ut non „ignes minutos" (I 892) — id 
quod Anaxagoras docuerat — in arboribus latere, sed. 

quomodo eaedem fere litterae vocabula et „ligna" et ,,ignes*^ 
efficerent, sic eadem quoque primordia, quae lignum crearent, 
creare ignes magis probaret. 

Huic comparationi adiungamus alias duas a litteris 
sumptas, in quibus complures versus, qui aliis quoque car- 
minis locis inveniuntur, repetiti snnt ; II 688 sqq. et 1013 sqq. 

II 688 'quin etiam passim nostris in versibus ipsis 

multa elementa vides multis communia verbis 

690. cum tamen inter se versus ac verba necesse est 
confiteare alia ex aliis constare elementis: 
non quo multa parum communis littera currat 
aut nulla inter se duo sint ex omnibus idem, 
sed quia non volgo paria omnibus omnia constent. 

695. sic aliis in rebus item communia multa 

multarum rerum cum sint primordia, veruni 
dissimili tamen inter se consistere summa 
possunt, ut merito ex aliis constare feratur 
humanum genus et fruges arbustaque laeta'. 

Ex his igitur versibus vv. 688 — 690 (691) leguntur 
etiam I 823-825 (826); vv. (692) 694 item II (336;, 337. 

Versu 693 Lambinus recte „idem", quod in codicibus 
scriptum est, mutavit in „isdem". Non recte enim Lach- 
mannus, qui ipse illam emendationem simplicissimam esse 
dicit, „isdem" ab usu Lucretii abhorrere ratus pro „nulla"' 
scripsit ^nulli** ; sed cum Munrone , ut V 349 , ita hoc 
quoque loco ^isdem" restituendum esse arbitror. 

Sed omnes hos versus 688—699 hoc loco, quo nunc 
leguntur, non a Lucretio ipso positos esse vidit Hruno 
(1. 1. p. 5). Nam non id, quod poeta inde a versu 581 do- 
cuerat nullam rem non permixto semine constare, illis ver- 
sibus illustratur, sed res inter se diversas esse posse demon- 
stratur, quamquam iis aliquot primordia communia sunt. 
Quare haud scio an recte Bruno hos versus in numero 
eorum habendos esse putet, quos Lachmannus (ad v. II 166) 
demonstrat „a Lucretio non eo ordine , quo nunc carmina 
scripta legimus, tractatos esse, sed alio tempore et cum 

cetera in manibus non haberet", et quos a primo editore 
textui insertos esse dicit. 

Interpolatum esse totum hunc locum, quia raulta in- 
sint in his versibus, quibus offendamur, censet Gneissius 
(1. 1. p. 51). Sed is, cum nexum sententiarum non per- 
spexisset et versus ab interpolatore aliquo ad antecedentes 
male appositos esse putaret, neque omnia recte interpre- 
tatus est neque iure in singulis versibus offendit. Nam 
primum quod verba et versus non composita esse dicit ex 
variis generibus litterarum, quae cum variis primordiorum 
generjbus, ex quibus singulae res constant, conferuntur, 
Briegerus (Burs. anail. 1879 p. 201) genera litterarum tot 
esse recte dicit, quot sint litterae. Deinde recte quidem 
Gneissius .,inter se aiia ex aliis elementis constare*' nihil 
esse dicit; sed illud „inter se" imprimis ad „versus ac 
verba" referendum est, quae inter se comparata differunt; 
nam antea v. 688, 9 conferuntur singula versuum et ver- 
borum eiementa, ex quibus multa illis communia sunt. 
Eodem modo paulo post v. 695 sq. res multa primordia 
communia habere, sed dissimili inter se consistere summa 
posse dicuntur. Praeterea, quod Gneissius enuntiato pri- 
mario „multa elementa vides multis communia verbis'" se- 
cundarium „versus ac verba necesse est confiteare alia ex 
aliis constare elementis" repugnare dicit, cum versus ac 
verba, quae alia ex aliis elementis constant, nuUa communia 
elementa inter se habeant, Briegero assentior dicenti illud 
„alia ex aliis constare" non eam vim habere, ut versus ac 
verba ex omnibus aliis elementis constent. Idem recte 
verba iila in versu 692 .,communis littera currat" , quae 
mire coniuncta esse Gneissius dicit, ab interpolatore pro- 
fecta esse non verisimile videri censet. Tum ne ob eam 
quidem rem offendendum esse arbitror, quod Gneissius in 
circulo versari dicit hanc argumentationem ; „multa elementa 
multis verbis communia sunt, cum versus et verba alia ex 
aliis constent elementis, non quo non saepe communia sint 
elementa". Nam illud, quod v. 688,9 dixerat, poeta re- 

petiisse videtur propterea, ut eo magis animadverteretur, 
quod ita versus et verba inter se diversa esse posse demon- 
strat, ut nonnuUa elementa comraunia habeant. 

Tum Gneissius imprimis versum 694 demonstrare dicit 
totum hunc locum interpolatori tribuendum esse. Senten- 
tiam autem versus dicit ex eo loco cognosci, unde ab inter- 
polatore sumptus sit II 337 ; eo loco enim poetam, ut quam 
multigenis figuris primordia variata sint, doceat, exemplis 
demonstrare nullam rem omnino alteri parem esse — id 
quod imprimis e versibus 347,8; 371,2,3 eluceat — ita 
ut versus 336, 7 nihil possint significare nisi: „non quo 
haud multa similia sunt , sed quia nuUa res alteri prorsus 
par est''. Sed hoc Lucretius neque dixit neque dicere 
potuit, cum figurarum varietatem non infinitam esse doceat, 
infinitas aulem atomos, quae eandem figuram habent 
(cf. vv. II 479 sq. 496 sq. 513 sq. 523 sqq.). Praeterea illud 
a Lucretio non dictum esse elucet ex versibus 337 „non 
volgo paria omnibus omnia (sc. primordiaj constent" et 
380 „dissimili inter se quaedam (sc. primordia) voiitare 
figura". — Illa autem exempla ab hominibus, animalibus, 
rerum natura repetita propterea adhibuisse videtur poeta, 
ut, cum in singulis illorum generibus, quae non infinita 
numero sunt, nulla res alteri prorsus par sit, in atomorum 
genere, quod numero infinitum est, non omnes inter se pares 
esse eo facilius inteiiegeretur. Eodem igitur modo versus 
II 336 sq. intellegendi sunt, quo Lambinus eos interpretatus 
est: „non quod parum multa sint corpora simili figura nata 
(nam tantum abest, ut pauca sint, ut etiam sint infinita), 
sed quia omnia corpora non sunt simili inter se figura prae- 
dita". — Eandem igitur vim versus eo, quo repetitus est, 
loco habet, ut nonnullae earum rerum, quae comparantur, 
consentiant, omnes autem omnibus non pares sint. Nam 
ut 333 sqq. atomi propterea formis inter se distare dicuntur, 
quod non omnes eandem formam habent, ita 688 sqq. versus 
et verba inter se dissimilia esse poeta dicit, quia non omnia 
elementa, ex quibus singula sive versus sive verba compo- 

sita sunt, omnibus aliorum sive versuum sive verborum ele- 
mentis paiia sunt. 

Postremo Gneissius ea, quae versibus 698, 9 continentur, 
falsa esse dicit, cum humano generi et frugibus quaedam 
semina communia sint, ita ut dici nequeat has aliis, aliis 
homines constare. Sed etiamsi quaedam semina humano 
generi et frugibus communia sunt, tamen, cum non omnibus 
seminibus homines et fruges inter se consei'tiant, iure ex 
iis, quae antea (vv. 690 — 694) disputata sunt, poeta dicere 
potest ex aliis constare „humanum genus et fruges arbusta- 
que laeta." 

Quare nihil obstare mihi videtur, quominus hos versus 
a Lucretio ipso scriptos esse arbitremur. 

Aliter res se habet in altera comparatione, quam 
supra dixi, II 1013 sqq. 

Quin etam refert nostris in versibus ipsis 
cum quibus et quali sint ordine quaeque locata. 
1015. namque eadem caelum mare terras flumina solem 
signiticant eadem fruges arbusta animantis* 
si non omnia sunt, at multo maxima pars est 
consimiiis : verum positura discrepitant res. 
sic ipsis in rebus item iam materiai 
1020. [intervalla vias conexus pondera plagasj 
concursus motus ordo positura figurae 
cum permutantur, mutari res quoque debent. 
Haec comparalio ipsa quoque ut ea, de qua moda 
dixi , II 688 sqq., non suo loco posita est: nam, ne ad 
vv. 1007 — 9 referatur, vv. 1010- 12 interpositi prohibent. 9' 
Sed haec omnino non a Lucretio videtur scripta esse. Nam 
cum omnino undecim sint versus, ex his sex aliis locis re- 
petiti sunt ^) ; atque hi ipsi hoc loco pkirimas habent offen- 

1) Winckclujannus (,progr. Salzwedel. a 1857' p. 15) vv. 1010—12 post 
V. 756 transponendos esse censet. Hoc Briegerus (Philol. XXV p. 89) 
refutat. 

2) II 1013 „passim" vocc in „refert" niutaia = I 823; 
II 1014 fine mutato = I 618; II 1015 = I 820; 

II 1016 initio mutato = I 821; II 1020 = 11 726; II 1021 = 1685. 

siones. Ac primum versum 1020, quem Lachmannus dele- 
vit, a Lucrelio hoc loco non scriptum esse eiucet. Praeter 
hunc versum Lachmannus vv. 1015, 16 recte poetae abiu- 
dicat, quia haec optime de primordiis dicta sint (I 820, 1), 
contra ineptissime ad verba, quibus versus constant, trans- 
ferantur. Hos autem versus Briegerus (Fleckeis. anall. 18/5 
p. 622—624) ab eodem, qui ceteros versus praeter 1020 
fecit additos esse ostenditi), cum, ut iam Lachmannus 
vidit, ad „onmia*' vocem non „elementa", sed — id quod 
deletis versibus 1015, 16 intellegi non potest — verba in- 
tellegenda sint: nam non de ea re hoc toco agitur, num 
litterae quaedam consimiles sint, sed, iium eaedem sinl el 
similia verba efficiant. — lam liriegerus ipse, qui omnes 
hos versus a Lucretio ipso scriptos esse arbitratur, quia ii 
versus, qui non ex aliis carminis locis repetiti sint, nemini 
nisi illi ipsi deberi putandum sit, tres magnas oflensiones 
inesse in versibus 1015, 16 docet. Nam primum litterae 
non significant „caelum" etc, sed verba efficiunt, quae illas 
res significant. Deinde non eadem elementa illis verbis 
communia sunt ac ne id quidem recte se habel, quod , si 
non omnia verba , at maximam eorum partem coRsimilem 
esse additur. Recte autem paulo ante (II 690 sqq.) poeta 
demonstraverat verba, etsi non deessent elementa, quae iis 
communia essent. „alia ex aliis constare elementis". Deni- 
que, cum I 820 sqq. apte caelum, mare, terra, flumina oppo- 
nantur frugibus, arbustis, animantibus , hoc loco haec di- 
stinctio inepta est. Propter has res valde ^ itiosa esse haec 
omnia Briegerus ostendit*); aliam offensionem in his ver- 



[liem GneiBsiits (t. ]. p. 47) ceaset, cni iltaBriegeri diaputatio ignutH 

fon recte Briegeras t. ]. offendit io verbis „Tenim positura dis- 
it res" propterea, qaod baec ad eti tautam verba pertinerent, qnae 
ma" et „ainoT" iisdem litteria conatarent, Nam eodem modo poeta 
[q. „permutato ordine aolo" efiici djcit, ui versus et. verba, qnibns 
^lementa et uon orania commDnia sunt, et le et soniiu distent. 
igitur mouicnti dicit etse, quo ordine inter se eC primordia i-t 
a collocata sint. 

sibus inesse vidit Neumannus (1. 1. p. 51); qui Lucretium, 
etiamsi satis indefinite saepius vocabulum „res" adhibuisset, a 

non tamen „res" pro „litteris" vel „verbis'* potuisse scribere 
recte dicit, praecipue si in versu insequente „litteris" vel 
„verbis" „res" ipsas voluisset opponere *). 

Restat in hac dissertationis parte , ut dicamus de 
paucis quibusdam comparationibus , quae eodem modo 
duobus aut tribus carminis locis inveniuntur neque omnes 
a poeta ipso videntur repetitae esse. 

Similitudines repetitae exstant hae : I 490 = VI 229 ; 
I 738 sq. = V 111 sq. ; I 936 sqq. -= IV 1 1 sqq. ; II 55 sqq. -= 
III87sqq. = VI35sqq.;III784sqq.-V 128sqq.; IV l70sq. -- 
VI 251 sq; IV 181 sq. = IV 910 sq. 

Ex his locis paulo accuratius eos tractabo, in quibus 
ad ea, quae ab aliis disputata sunt, aliquid addi posse mihi 
videtur , in reliquis breviter , quae alii de iis recte expo- 
suisse videntur, indicabo. 

Ac primum dicam de iis comparationibus , quae a 
poeta ipso videntur repetitae esse. In quarum numero 
ante omnes habendae sunt breviores illae I 738 sq. = V 1 1 1 sq. ; 

IV 181 - IV 910; I 490 = VI 229. 

Nam quod primam ex his similitudinem altero loco 

V 1 1 1 Munro insolentem et quodammodo inflatam esse 
putat et Neumannus (1. 1. p. 2u) ascriptam esse a lectore 
aliquo censet, Briegerus (Burs. anall. 1876 t. II. p. 187) 

1) Gneissius, qui (1. 1 p. 47) ante Neumaunum totum hunc locum 
eiciendum esse censuit, vocem „positura** in hunc locum uou quadrare 
tlicit. Eodem enim modo inter se differunt „positura" ei „ordo", quo 
&e<na et Tuica (Arist. Met. 1 4). Sed Lucretium uon oninihus locis illam 
propriam positurae verbi vim servasse elucere videtur, pi conferimus 
vv. II 760 sq. cum II769sq., n884Fq. cum II 1008. Neque enim recte 
Gneissius dicit „posituram" v. II 1008 non posse significare eum situm, 
■„qai inter plurium primordiorum complexum est^', quouiam una cum „quali 
positura contineantur*^ illud „cum quibus contineantnr** scriptum esset. 
Nam cum quovis ordine primordia cnm aliis cobtineri possunt. — Eundem 
non recte offendisse in v. 1021, quem ita interpretatur, quasi fignrae pri- 
mordiorum permutari possint, Briegerus (Burs. anall. t. II p. 205) docuit. 

Lucretium his versibus non se ipsum sed magistrum laudare 
recte dicit. 

Tum illa quoque comparatio, quae I 490 et VI 229 
exstat, etsi eam imprimis posteriore loco nonnuUi viri docti 
interpolatam esse censuerunt, haud dubie a Lucretio ipso 
bis posita est. 

Hanc similitudinem Lachmannus utroque loco poetae 
abiudicavit, qu: I 489 sq. scripsit : 

'transit enim fulmen caelum^) per saepta domorum 
clamor it ac^) voces' 
et VI 228 sq. , illam comparationem ex I 490 interpolatam 
esse arbitratus, hoc modo versus restituendos esse censuit: 
'transit enim validum fulmen [per saepta domorum 
clamor ut ac voces transit] per saxa per aera'. 

Sed contra hunc Susemihlius et Briegerus (Philol t. 
XIV p. 551 XXIII p. 469) recte disputaverunt et I 489 sq. 
legendum esse docuerunt 

'transit enim fijlmen caeli per saepta domorum 

clamor ut ac voces'. 

Nam quod Lachmannus fulmen domorum saepta non 
ita, ut clamorem ac voces, transire sed plerumque laedere 
dicit, bene Briegerus vv. VI 348 sq. affert: 

'incolumisque venit per res atque integra transit 

multa foraminibus liquidus quia transvolat ignis'. 
et praeterea vv. II 381 sqq. et VI 231 sqq. iaudat. Deinde 
non recte Lachmannus domorum saepta tam dura non 
esse dicit, ut ea fulmini non obsistere mirandum sit. Nam 
poeta hoc loco saxea saepta domorum — id quod ex vvs 
IV 699, VI 951 conicere iicet — ante oculos habuisse vi- 
detur. Optime autem hanc comparationem adhibitam esse 
ex eo apparet, quod, ut Goebelius (obss. Lucr. p. 30) dicit,. 
fulmen ,,tam volubiliter ac sine labore", quam vocem per 
saepta domorum transire demonstratur. Ac certe Lucretiua 
exemplo vocis, quam per saepta domorum celerrime trans- 



1) codd. flumcn caeli. 

2) codd. 11 1 ad. 

volare unusquisque sciebat semperque experiendo cognos- 
<:ere poterat, non minus luculenter docuit ignem fulminis 
minutis mobilibusque corporibus contineri, quam IV 605 sq. 
exemplo scintillae illustravit, qua ratione fieret, ut una vox 
in multas dissiliret. Accedit quod compluribus locis Lu- 
cretius voces per saepta transvolitantes affert (I 354; 490 

IV 699; VI 951 i), ita ut ei utroque loco facile illud ex- 
emplum occurrisse putandum sit. 

Praeter has similitudines Lucretius ipse eas com- 
parationes repetiise videtur, quae exstant III784sqq., 

V 128 sqq. et II 55 sqq., TII 87 sqq. 

Comparationem III 784 sqq, in qua Neumannus (1. 1. 
p. 10, 1 1) et Gneissius (1. 1. p. 35) oflendunt, aptissime hoc loco 
adhibitam esse Briegerus (Burs. anall. 1876 t. II p. 186) docet. 

Eandem autem altero loco V 128 sqq., ita ut nunc le- 
gitur, cum eis, quae antecedunt, non concinere Goebelius 
(obss. Lucr. p. 26 sq.) vidit. Nam , cum id poeta docere 
velit „cum quovis corpore" animam coniungi non posse 
(v. 126), repugnat versus 132: 

„sic animi natura nequit sine corpore oriri". 

Deinde, cum haec comparatio particula ,.sicut" ad 
antecedentia annexa sit, versu 131 interposito inter 
vv. 128 130 et 132 sq. ,.sic" in versu 132 ferri non posse 
Tohtius dicit (Fleckeis. anall. 1879 p. 546). Idem tamen 
recte , ut puto , Lucretium ipsum hos versus ita scripsisse 
censet, ut eos in retractando hoc loco magis ad antecedentia 
accommodaturuR fuerit. Nam interpolatam hanc compa- 
rationem esse propterea non verisimile est, quia, ut Neu- 
mannus (1. 1. p. 10) recte dicit, hi versus ita textui inserti 
sunt, ut removeri non possint.^) 

1) Accidit poetae, ut, cum IV 899 odorcm non per saxea saepta pene- 
trare dixisset, VI 952 odorem afferret in niimero carum rerum , quae per 
„dissepta domorum saxea" manarent. 

2) Goebelius (1. 1. p. 26 sqq ) Vl28 8qq. inteipolatam esse censet; Pur- 
mannus (*Quaestionum Lucr. siiecimen Vratisl. 1846' p. 55) et Pollius 
(Philol. t XXVI p. 346) Lucretium, si opns suum retactare potuisset, eam 
deleturum fnisse arbitrantur. 

Altera comparatio a pueris, qui in tenebris omnia me- 
tuunt, sumpta non modo VI 35 sqq. sed etiam II 55 sqq. a 
Lucretio ipso videtur adhibita esse. Hanc in libro secundo 
interpolatam esse nemo suspicatus est praeter Gneissium 
(1. 1. p. 19, 20). Qui primum versus 55 sqq., qui „nam" 
particula inducuntur, ad versum 54 non recte adiungi dicit, 
cum id, quod nos trepidamus, sequatur ex eo, quod vita 
nostra in tenebris est. Sed hoc potius Lucretius voluisse 
videtur: quoniam nos in vita timemus item ut pueri in 
tenebris timent, recte dici vitam humanam in tenebris ver- 
sari Deinde quod Gneissius dicit „tenebris" vocabulum 
tribus versibus 54, 56, 58 diversa ratione repetitum offen- 
dere, apte confert Briegerus (Burs. anall. 1879 t II p. 202) 
vv III 449—552, in quibus eodem modo ,.viribus" repe- 
titum est. '). Uenique Gneissius „omnis vita" et „interdum*' 
non recte inter se opponi dicit Sed omnis vita in tenebris 
est iis, qui, quae sit rerum natura, per totam vitam non 
intellegunt; neque vero semper hos in timore esse poeta 
censet, sed interdum, ubi „aliis oppressa malis in pectora 
cura illa quoque expergefactum caput erigere infit" 
(vv. 1107,8), ne vel dei vel Acheruntis tenebrae vel alia 
immineant. 

Eadem comparatio, num tertio quoque loco , quo ex- 
stat, III 87 sqq. a Lucretio ipso posita sit, certo vix diiu- 
dicari potest. Hanc interpolatam esse. primus Goebelius 
(l. 1. p. 28) censuit, qui versus 87 — 90 ,.incondite atque 
inscite" prioribus subiunctos esse dicit, cum poeta, quae 
„inde a. v. 35 multis iam ac definitis locutus sit, parum 
apte tectioribus verbis iterum asserat". Deinde Pollius 
(Philol. t. XXVI p. 238) poetam ipsum illam similitudinem 
adhibuisse putat itemque Neumannus (1. 1. p. 29) Lucretium 
„optime lectoribus hunc carminis finem in memoriam" revo- 
casse arbitratur, cum id imprimis carmine suo efficere 



1) Ribbeokius III 451 (Mus. Rhen. t. XXX p. 61-4) pro „viribns acvi" 
scribendum esse dicit „ietibns aevi" ; hoc a Briegero (Burs. anall. 1876 t^ 
II p. 100) refntatur. 

studeret, „ut ipsa naturae consideratione mortis et deorum 
metu" homines liberaret. Rursus interpolatos esse hos 
versus Gneissius censet (1. 1. p. 20) , cui Tohtius (Fleckeis. 
anall. 1879 p. 545) et Briegerus (Burs. anall. 1879 t. II p. 202) 
assentiuntur. Sed tamen certa causa esse mihi videtur, 
cur poetam hoc quoque loco eandem comparationem repe- 
tivisse credamus. Quod ut demonstrem, breviter senten- 
tiarum conexum inde a versu 35 exponam. Lucretius, ut 
Acheruntis metum, quem funditus vitam humanam turbare 
dicit, expellat, quae sit animi natura, docere vult (vv. 35 — 40). 
Deinde (w. 41—81) ostendit vere inesse in hominum vita 
mortis tiniorem et omnia mala illo timore effici. Tum 
(vv. 82 — 90) homines causam omnis calamitatis hunc timorem 
esse non intellegere demonstrat. Denique, ut illustret, 
quomodo fiat, ut homines vanum essc timorem, quem ipsi 
concipiunt, quamquam non exstat res terribilis, non intelle- 
gant , similitudinem illam aftert a pueris repetitam , qui 
omnia „in tenebris pavitant finguntque futura". „Sic nos 
in luce timemus interdum nilo quae sunt metuenda magis". 

„Obliti*' (in v. 82) ad omnes homines potius pertinere 
quam ad eos, qui „sibi consciscant maerenti pectore letum" 
elucet ex versibus sequentibus 83, 84, quibus breviter com- 
prehenditur id quod antea fusius expositum erat, quam per- 
niciosus timor sit mortis. Concedendum quidem est non 
bene illud exemplum, quod (vv. 85, 86) Lucretius addit ad 
antecedentia (imprimis ad vv. 72, 73) interponi inter yersus 
82 — 84 et 87 — 90; sed tamen hoc obstare non arbitror, 
quominus poeta ipse hanc similitudinem hoc loco addidisse 
putandus sit, ut, quam ob rem homines essent „obliti fontem 
curarum hunc esse timorem", doceret. 

lam dicendum est de iis comparationibus , quae non 
a Lucretio, sed ab aliis videntur insertae esse. Huc per- 
tinent IV 170 VI 251 et I 936 sqq. IV 11 sqq. 

Priorem illam comparationem altero loco VI 251 inter- 
polatam esse Neumannus (1. 1. p. 17) docuit, qui versus 
250 et 255, in quibus ^tum** et „cum" sibi respondent. 

interpositis versibus 251 — 254 ita distrahi vidit , ut illos 
inter se cohaerere intellegi non possit. 

Altera, quae huc referenda est, comparatio, una cum 
decem, qui antecedunt, versibus ex I 926 — 50 libro quarto 
praefixa est (IV 1 — 25). De quo loco cum multi dispu- 
taverint, qui hos versus aut in libro primo interpolatos 
esse 1) aut in libro quarto ab editore carminis positos esse *) 
aul utroque loco a Lucretio ipso ita scriptos esse, ut eos 
in primo libro postea deleturus fuerit^), aut, postquam 
carmen in publicum prodiit, ab alio libro altero praepositos 
esse censuerunt '), Lachmanni coniectura maxime verisimilis 
mihi videtur esse , qui carminis editorem , cum exordium 
libri quarti a Lucretio scriptum non habuisset, versus 
926 — 40 primi hbri repetiisse censet. 



rbigenia ('de T. Lucr. carmiae a. acriptore serioris aetatis per- 
Lipsiae 1824' p. 19—28) (rniBbergerus ('de Liicr. carm. Monach. 

cbmaDDiis (commeDt. p. 63) ; idem censet Biiegerua (Burs. anall. 

>. 201), praeterea Gneisaiua (1. L p. 16, 16). 

irmaDDua (Jabni anall. LXVII p. 664 aqq.) Tobtius (Fleckeis. aaall. 

544). 

iamaDDOB 1. 1. p. 25, 26. 



Caput n. 

Ad alteram huius dissertationis partem accedens, in 
qua grammaticam comparationum Lucretianarum rationem 
inquirere mihi propositum est, rem ita instituam, ut primum, 
quo modo similitudines inducantur, quaeram, deinde de 
verborum, quae poeta in illis adhibuit, temporibus et modis 
dicam. Ex his quaestionibus Waiserus ^) priorem iam ita 
tractavit, ut in universum varias formas, quibus poetae 
epici Latini ad comparationes inducendas usi sunt, coUectas 
in ordinem digesserit. Sed cum ille, qui singulorum poe- 
tarum in hac re usus esset, non dixerit, inutile non videtur 
esse, qua ratione Lucretius singulis locis comparationes in 
orationem inseruerit, indicare. Hoc ita faciam, ut eum, 
quem Walserus secutus est, ordinem teneam, quo facilius, 
quas ex omnibus illis omnium poetarum epicorum Lati- 
norum formis Lucretius usurpaverit, intellegi possit. 

Ac primum quidem, cum duo genera comparationum 
sint , unum simplicium , quae omni ornatu orbae maximam 
partem uno tantum verbo continentur, alterum copiosius 
descriptarum, videamus, quomodo priores illae inducantun 

Hae similitudines in textum inseruntur 

I) substantivis: 

1) ritu I 1102 V 117. 

2) more V 932 VI 198. 

1) *Zar formalen scite des gleichnisses bei den lateinischen dichtern^ 
(Zeitschrift fiir die os.terreichischen gymnasien. 1878 p. 695—607.) 

II) adiectivis: 

1) par V 969. 

2) adsimulatus VI 189, quod hoc loco afferre liceat 

III) comparativis: 

1) securius III 977 

2) sanctius et multo certa ratione magis quam I 738 V 1 1 1. 

3) non magis metuenda quam II 57 III 89 VI 37. 

IV) coniunctionibus: 

1) ut: 1490. 10601) m 350. 488. 510.614.938 IV 727. 
873. 1138 V 222. 497. 827 VI 106. 257. 329. 593. 
J099. 1169. uti II 222 III 583: 

2) vel ut n 3222) m 684 VI 478. 
vel uti I 291 VI 504. 

3) quasi II 79 III 265 IV 31 V 549. 1125 VI 1032. 

4) ceu III 456 V 1131. 

5) tamquam VI 433. 1245. 

Huc quoque referendi sunt duo loci, quorum altero 
V^ comparatio nulla re cum re comparata co- 
niuncta est: 

II 332 'stare (sc. equites) videntur et in campis con- 
sistere fulgor'. 

(cf. II 321 sq. 'omnia quae nobis longe confusa vi- 
dentur et velut in viridi candor consistere colli') 

VI) altero comparatio solo ablativo indicatur: 

II 803 'namque alias fit uti claro sit rubra (sc. pluma) 
pyropo'. 

lam veniamus ad eos locos, quibus comparatio Co- 
piosius descripta cum re comparata coniuncta est. 

Hae similitudines inducuntur 

I) pronominibus: respondent inter se: totus — 
quotus VI 652. 



1) Comparationein , quae exstat I 1060, ad sequentia referendam esse 
censet Lachmannus, qui v. 1061 pro ^adsimili'* scribit „et simili*^ Sed 
versum 1060 cum antecedentibus coninngendum esse elucet ex iis, quae 
Susemihlius et Briegerus de hoc loco disputaverunt (Philol. t. XXIII 
p. 637). 

2) codd. „uti in" corr. Lachmannus: „ut in". 

II) adverbiis: 

perinde — tam quam IV 263 — tamquam VI 866. 

III) coniunctionibus: 

1). ut ~ sic I 404. III 339 (non ut - sic) 459. 563. 703. 

IV 513. 1097. V 788. 
ut 1) — ita II 780. 

ut — itidem III 11. 

2) vel ut — sic III 832. 

vel uti — sic I 936. 1038 II 55 III 87. 551 IV 11 
VI 35. 

3) sicut — sic V 128. 

sicut — propter eandem rem II 847. 

4) quasi — sic II 552 III 147 IV 161. 
Comparatio sequitur rem comparatam: - 

1) sic ~ ut IV 296. 
ita — ut I 761. 

2) item — quasi II 453.2) 

3) aeque — ac IV 897.3) 

In re comparata nihil coniunctionibus, quibus compa- 
rationes inducuntur, respondet: 
Annectitur comparatio per: 

1) ut I 197 II 778. 921 III 408. 1044. IV 926. 928. 

V 516. 540. 803. 946. 1339 VI 109. 135. 148. 177. 
229. 314. 501. 555. 1121. 1167. 

uti VI 594. 

2) sicut V 813. 

3) vel ut III 549. 

4) quasi III 493.^) IV 376. 605.. VI 434. 515. 

5) proinde ac III 1035. 

His coniunctionibus annectere liceat: 

quod genus: III 221. 266. 276. 327. IV 271 V 478. 608. 



1) codd. „uti" corr. Lachm. „ut" 

2) codd. „quod". corr. Hauptius „quasi" 

3) codd. „corporis ut ac". coniecit Bernaysius (praet. p. V) „aeque id 
ut ac". 

4) codd. „8pumans in" corr. Lachm. „spumat quasi in". 

quo pacto I 912. 

quo ritu VI 1155. 

Ex his, quos attulimus, formis paucae coniunctae in- 
veniuntur cum coniunctione temporati „cum" aut cum „81" ; 

quod genus cum II 194. 

ut cum III 102. 

ut si VI 152. 759. 

ceu si IV 618. VI 161, 

Praeterea hoc modo comparationes conexae sunt cum 
rebus comparatis: 
nec ratione alia — et cum I 280, 

nec raiione alia — ac (atque) ]I 881 V 460. 1030. VI 306. 
non alio pacto quam si III 110. 

Semel ad comparationem tnducendam Lucretius inler- 
rogatione rhetorica usus est; III 6,7- 

Liberius ad antecedentia annexae sunt hae similitudines: 

IV 170 'uti rearis' 

IV I8O. 909. 'suavidicis potius quam multis versibus 
edam parvus ut est cycni melior canor ille gruum quam 
clamor' . . . 

lam quoniam formas, quibus comparationes Lucre- 
tianae inducuntur, attulimus, breviter tres aliae res, quae 
huc pertinent, commemorandae sunt. 

Nam primum poeta saepius, postquam ad rem, quam 
demonstrat, coniparationem adiunxit, similitudine ad finem 
perducta rursus rem comparatam affert, Ita, ut exemplo 
utar, postquam comparatione IH 408-414 ea, quae antea 
de animo et anima disputaverat , illustravit, v. 416 haec 
addit : 

oc anima atque animus vincti sunt foedere semper', 

Huc pertinent hi loci: I 290. 828. II 695. 1019. 
269. 279. 329. 416. V 302. 467- 546. 561. 648. 

Deinde non raro comparatio, priusquam ipsa apponitur, 
li praenuntiatur verbo aliquo ad illam pertinente ; quam- 
n non apparet, utrum poeta, cum illo verbo uteretur, 
parationem iam ante ocuJos habuerit, ita ut iila ipsa 

ad verbum illud adhibendum adduceretur, an verbo trans- 
late usurpato commotus sit, ut comparationem induceret. 

Pertinent huc hi loci: 

I 280. fluunt (venti qui subsequentibus versibus cum 

flumine comparantur). 
402. animo satis haec vestigia parva sagaci sunt 
737. ex adyto tamquam cordis responsa dedere. 
934. musaeo contingens cuncta lepore 

II 54. omnis cum in tenebris praesertim vita laboret. 
78. inque brevi spatio mutantur saecla animantum. 

192. et celeri flamma degustant tigna trabesque 
5So. materiai tanto in pelago. 
III 1044. restincxit, stellas exortus ut aetherius sol. 
V 592. maria ac terras omnis caelumque rigando 

compleat (sc. sol) et calido perfutidat cuncta 

vapore. 
598. largifluum fontem scatere. 

Nonnuliis locis Lucretius comparatione ad finem per- 
ducta in versibus sequentibus verba usurpavit, quae iliam 
in memoriam revocant : 

1408. caecasque latebras 

insinuare omnis et verum protrahere inde. 
947. et quasi musaeo dulci contingere melle. 
II 59. hunc igitur terrorem anijni tenebrasque. 

562. disiectare aestus diversi materiai 
III 12. omnia nos itidem depascimur aurea dicta. 
937. commoda perfluxere atque integra interiere 
960. quam satur ac plenus possis discedere rerum. 
IV 927 unde reconflari sensus per membra repente 
posset . . . 

Denique videndum est, quomodo Lucretius iis locis, 
quibus complures comparationes usurpavit, has inter se 
coniunxerit. 

Coniunctae sunt coniunctionibus disiunctivis (aut) 
III 6 sqq. 221 sqq., copulativis IV 901 sqq. (et- atque— que) 
et, si recte se habet, quod diximus vv. 194, 195 ante 

V. 189 coUocandos esse, II 194, 95, 89 (et). III 784 sqq. 
prima comparatio cum altera conexa non est (in aethere 
non arbor, non aequore salso nubes esse queunt), reliquae 
coniunctionibus copulativis (nec — nec — neque) coniunctae 
sunt. VI 109 sqq., quo loco primum ad comparandum car- 
basus affertur et „malos inter iactata trabesque" et „perscissa 
— petulantibus auris", hae duae comparationes non conexae 
sunt, sed altera ad priorem per „interdum" adiuncta est. 
Deinde, cum altera comparatio aliis duabus comparationibus 
iliustretur, hae per j.aut** coniunctae sunt. II 1 sqq. 317 sqq. 
741 sqq. comparationes coniunctionibus non conexae, sed 
ita copulatae sunt, ut II 6 sqq. eodem, quo II 1 sqq., adiec- 
tivo inducatur, II 323 sqq. per ,,praeterea", II 746 sq. per 
„denique" ad similitudines antecedentes adiungantur. 

Nunc videamus, qua ratione Lucretius in temporibus 
et modis adhibendis usus sit. Quae cum apud eum simpli- 
cissima sit, res paucis absolvi potest. 

Nam, ut primum de temporibus dicam, cum poeta ab 
iis rebus comparationes repetere soleat, quae omnibus fere 
praesto erant semperque videri poterant, praesens tempus 
omnibus fere locis usurpatum invenimus. Perfectum semel 
adhibitum est III 832, quo loco poeta tempus, quod 
praeterjit, cum eo comparat, quo et ipse et ii, qui carmina 
legunt, iam mortui erunt. . Coniunctivus imperfecti III 1035 
exstat, quia id, quod comparatione continetur, non veruni, 
sed a poeta fictum est. 

Sicut praesens tempus semper fere adhibitum videmus, 
ita longe plurimis locis indicativo usus est poeta, quia ea, 
quae ad rem illustrandam attulit, non semei, sed semper 
fiebant. 

Coniunctivum quibusdam locis certis de causis ad- 
hibuit. Ac primum quidem rem, quam ad comparandum 
usurpavit, non re vera fieri dicit, sed fieri posse indicat. 
Eiusmodi coniunctivi potentiales qui vocantur his locis 
inveniuntur: IV 263 (post „perinde — tamquam"); VI 866 
(post „tamquam"): IV 376 VI 434. 515 (post „quasi"); III 110 

(post „non alio pacto quam si") IV 296 VI 152. 759 1) (post 
„ut si") VI 161 (post „ceu si"). Ex quibus elucet poetam 
coniunctivo usum esse imprimis post eas coniunctiones, 
quae conexae sunt cum „si". Quamquam non semper hoc 
fecit: nam indicativus invenitur, ut III 493 omittam, post 
^quasi" IV 605, post „ceu si" TV 618. Praeterea in interro- 
gatione rhetorica coniunctivus adhibitus est. Idem propter 
sententiam irrealem exstat III 1035. Denique coniunctivus 
aliquot locis debetur rationibus grammaticis. Ad hos 
VI 130^) quoque referendum est, ubi pro „dat" Lachmannus 
recte scripsit „det". 



1) Verba tradita „ut si sint oiactata" retinenda esse recte dicit PoUina, 
qui (Philol. t. XXVI p. 297) soloecismum, qui hoc loco invenitur, ferri 
posse docet. 

2) VI 131 in codicibus scripta sunt haec: „saepe ita dat parvum soni- 
tum displosa repente"; Lachmannus scripsit: „saepe det haut parvum 
sonitum**. Verisirailius est, quod Munro proposuit: „saepe ita dat torvum 
sonitum", sed pro „dat" scribendum est „det". 



Caput III. 

Postquam cognovimus , quas comparationes Lucretius 

adhibuerit et quae illarum ratio grammatica sit, illud quo- 

que quaerere non inutile est , quas ex illis poeta ipse in- 

venerit et quas antiquioribus poetis vel philosophis debuerit. 

Cui rei pertractandae duae res obstant: primum enim 

quaestio de auctoribus, quos Lucretius secutus est, ita, ut 

nulia dubitatio exsisteret, nondum absoluta est. Nam post- 

i(uam Woltjerus accurata disputatione deraonstrare conatus 

est Lucretium in doctrina explicanda neminem secutum 

esse nisi Epicurum ipsum et id certe docuit ea quae Lu- 

cretius tradidit, quam maxime coDsentire cum Epicuri, quae 

exstant, fragmentis, Ruschius in sexti libri altera parte 

Posidonium eius auctorem fuisse docuit, Deinde altera 

difficultas exoritur propterea , quod eorum imprimis scrip- 

ex quibus Lucretium complures comparationes sump- 

erisimile est, pauca tantum exstant fragmenta. Nam 

1 ex Epicuro immenso numero librorum , quibus 

pta sua exposuerat, perpauca fragmenta relicta sunt 

haec quidem ita coniparata sunt, ut ex iis complures 

i comparationes cognoscamus, Deinde ex libris Empe- 

exigua fragmenta exstant,.in quibus nullam quidem 

rationem a Lucretio adhibitam invenimus; sed haud 

1 Lucretius ab illo quoque, cui maxime operam de- 

i^idetur, comparationes aliquas mutuatus sit. Nam 

Voltjerus Lucretium illum poetam, quem iisdem fere 

Ennium laudibus extoUit (w. I 716 — 33), non ipsum 

legisse sed ex Epicuri scriptis cognosse arbitratur, omnino 
non verisimile videtur esse. Denique Ennii annalium, quorum 
studio Lucretium enixe se dedisse creberrima vestigia, quae 
passim in toto carmine inveniuntur, ostendunt, fragmenta 
tantum exstant. 

Quare id imprimis agendum est, ut, quas aliorum com- 
parationes Lucretium aut imitatum aut mutuatum esse etiam 
nunc demonstrari possit, videamus. Qua in re primum 
usui mihi fuit, quod Munro in adnotationibus suis ad sin- 
gulos comparationum locos eos aliorum poetarum versus, 
quos Lucretius ante oculos habuisse videtur, attulit ; quam- 
quam non omnes ipse collegit, sed aliorum opera, imprimis 
Lambini, qui primus huic rei studuit, adiutus est. Deinde 
quid omnino Ennio Lucretius debuerit , PuUigius ^) docuit. 
Denique, cum aliquot ex Lucretii comparationibus ad 
certas quasdam dictiones, quae in proverbii tere consuetu- 
dinem venerant, redeant, quae huc pertineant, ex Ottonis 
libro de proverbiis Romanorum^) intellegitur. 

lam ut primum videamus, quas comparationes Lu- 
cretius aliis philosophis debeat, apud Epicurum duas simili- 
tudines, quibus postea Lucretius usus est, adhibitas fuisse 
certo cognoscere licet. 

Quarum altera est de fumo, quam Lucretius adhibuit, 
ut, qua ratione homine mortuo anima dissolveretur in auras 
doceret III 456 et 583. Hanc similitudinem pervulgatam, 
quam Homerus iam. quamvis non plane eodem modo, usur- 
pavit II. (p 100, transiatam esse ex Epicuri scriptis intelle- 
gitui* ex Sexti adv. math. IX^ 72 : {at ipvxai) ovx^ wg sXeyev 
o ^EnlxovQog , dnokvO^elaai tiov aoifxdtmv xdnvov dlxrjv 
axldvavTai. 

Altera comparatio exstat in fragmentis libri XI nsQc 
(fvaswg (Hercul. voU. t. II p 37), quo loco recte Woltjerus 
(1. l. p. 124) e lineis 18, 19, 20 apparere dicit Epicurum 

1) H. Pullig:: 'Ennio quid debuerit Lucretius' Halis Saxonum 1888. 

2) A. Otto: *Die spriichworter und sprtichwortlichcn redeusarteu der 
Romer' Leipzig 1890. 

eadem comparatione a membris corporis repetita, quam 
Lucretius V 540 sqq. adhibuit, usum esse. Haec enim verba 
scripta videmus: xal zijr y^r iv (xeaoit mtb ndvxa xara 
(Sxrifia xwXiov. 

Praeter has comparationes , si recte dicit Woltjerus 
Democriti, Heracliti aliorum praecepta non ex ipsis illorum 
scriptis, sed ex Epicuro a Lucretio cognita esse, aliae quo- 
que similitudines Lucretianae ad Epicurum redeunt: Ac 
primum illam comparationem a litteris verborum repetitam, 
quam saepius apud Lucretium exstare vidimus, a Democrito 
usurpatam esse docemur loco Aristotelis 7C€Qi (f^oQ. xal 
yevea, p. 315, 2 Beck., quem Munro ad Lucr. I 823 et 
Woltjerus p. 44 afferunt. Nam ibi Aristoteles Democriti 
et Leucippi de atomis doctrina prolata haec addit: sx twv 
avTwv yaQ TQaymdla xai xcofioySia yCveTat yQafximToov. Verisi- 
millimum autem est Aristotelem haec non ipsum invenisse 
sed propterea addidisse, quod illi philosophi simili modo 
praecepta sua illustraverant. Alio quoque loco Met. I 4, 
quem Woltjerus 1. 1. p. 56 afFert, Aristoteles ea, quae de 
Leucippi et Democriti doctrina disputavit, exemplo alitteris 
sumpto dilucida facit : dtaqeQet to fxev A tov N ax^i/fiaTC^ ro 
de AN Tov NA xajf/., to de Z tov N ^eaet. 

Deinde eandem comparationem , quam Lucretius II 
112sqq. sumpsit a minimis corpusculis, quae in solis radiis 
vagantur, Democritus teste Aristotele neQi ipvx^^G I 5 ad 
naturam ignis et animae illustrandam adhibuit : dnelQcov yaQ 
oVTcov ax^ifxdTcov xai aTOfxoov to, acpatQoetdrj nvQ xai ipvx^iv 
Xeyeo^ olov ev tCo deQv ra xaXov (,ieva ivafxaTa^ d (fat- 
veTav ev TalgSoa twv ^vqCSoov dxToaev, mv Trjv navaneQ- 
fxCav aTOcx^la Xeyet Tfjg oXrjg (pvaeoog. 

Hanc comparationem ab Epicuro usurpatam esse 
elucere videtur ex Stob. Ecl. p. 922 , quem Woltjerus 1. 1. 
p. 71 laudat: El 6e naQeanaQTat fxev xai eveaTtv ^ ^fvxrj t<j^ 
awfiaTt xa^dneQ ev daxo^ nvevfia neQtexofxevri rj avfxfxtyvvfxevr^ 
nQog avTo xai eyxtvovfxevri, waneQ to. ev tc^ deQt '^vafxa- 

za Sid T(ov ^vQvdtov <pacv6 fjtsva, 6^X6v nov tovto orv 
€§€c<Tiv fisv dno Tov awfxaToq^ ev Se tcj) ex^alvecv diacpoQslTac 
xal diaaxeddvvvTai , cianeQ Jii]fx6xQiTog xal ^EnlxovQog dno" 
ipalvBTai, 

Ex altera cdmparatione , quae hoc loco invenitur: 
evedTtv i) xpvxii TcrT awfiaTi xaS^dneQ ev daxitj^ haud scio an 
recte Woltjerus 1. 1. p. 71 suspicatus sit Lucretium in illa 
quoque similitudine, quam III 440 a vase repetivit, adhibenda 
Epicurum ante oculos habuisse. 

Denique unam comparationem III 360, qua Lucretius, ut 
adversariorum rationem illustret, oculos comparat cum 
foribus, quibus apertis ea quae extra sunt videmus, ad 
Heraclitum redire Woltjerus 1. 1. p. 64 recte dicit. Haec 
enim scripta inveniuntur apud Sextum Empiricum adv. 
Math. VII 130: ev 6e syQriyoQ^at ndXtv dtd twv aiad^riTtx(7)v 
n6Q0)V wanSQ dtd Ttvcov d^VQtdcov nQOxvipag (o ev rifxtv vovg) 
xat Tco nsQtexovTt avfx^aXwv Xoytxrjv evdvsTat Svvafxtv. 

Has igitur omnes comparationes Lucretius ex Epicuri 
scriptis hausisse videtur; Posidonio debet illam similitudinem, 
quam, ut supra vidimus, ad suam de terrae motu opinionem 
illustrandam adhibuit. 

Ex numero poetarum, quos Lucretius in hoc genere 
imitatus est, primum locum tenet Homerus, quod imprimis 
elucet ex eo loco , quem , etsi iusta comparatio non est, 
tamen in similitudinum numerum recepimus, II 323 sqq.. His 
in versibus poetam non unum Homeri carminum locum 
ante oculos habuisse Munro recte dicit. Nam primum ob- 
versatus ei videtur esse v. Od. ^" 267 sq.: nkrJTO 6e ndv 
nedtov ne^cov Te xai tnncov XaXxov re aTeQonijg, Tum si- 
millimi inter se, id quod iam Wakefieldius vidit, hi versus 
sunt: 

Lucr. II 325 'fulgor ibi ad caelum se toUit, totaque circum 

aere renidescit tellus, supterque virum vi 

excitur pedibus sonitus' et 

II. T 362 atyXij d^ ovQavbv Ixe^ yekaaae de ndaa neQt xi^cov 

XaXxov vnb areQow^g' vnb 6e xTvnog wqvvto noaatv 

dvdQcov, 

Deinde Lucretio in ea comparatione, quam a fluminis 
super ripas eftusi vi repetitam pulcherrime explicavit, 
I 281 sqq. i) Honierus ante oculos videtur fuisse, qui II. E 8? 
et ^ 492 ad ingentem pugnantium aestum illustrandum, 
quantam stragem flumen super ripas eff usum ederet , de- 
scripsit. Sed tamen addendum est Lucretium non minus 
quam Homerum naturam ipsam secutum esse. Neque enim 
iili deerat occasio magnifici illius spectaculi videndi, cum, 
ut Bockemuellerus ad tiunc locum annotat, non raro subitae 
inundationes, quas Lucretius jpse VI 266 commemorat, in 
Italia efficiantur. 

Praeter Homerum duos alios poetas Graecos Lucretius 
in comparationibus usurpandis videtur imitatus esse: Anti- 
patrum Sidonium et Leonidam Tarentinum. Nam cum 
simiHtudinetn IV 181, 182, qua cycni canor et gruum clamor 
inter se conferuntur, adhiberet, hoc Antipatri epigramma 
(anthol. II p, 19 epigr. 47, 7l ei obversatum esse elucet: 
AuiiTEQo? xioevov (uxqo? H-qiJoc tJe xoXoimv 
nQmyfto? ev flagtvaig xidvafievog ve<fiXai^. 
Cornicum loco ut grues induceret, Lucretium ad- 
ductum esse. quia Homeri v. U. F Z: 

^nVe nnQ xXayyri yegaviov TtiXm ovQav6i>i nqo 

recordabatur, Munro non sine magna veritatisspecie censet, 

Leonidae epigramma (49 t. I p, 233 \. E. M.; poetae 

in mente fuisse videtur in similitudine 111 1044 usurpata. 

Simillimo enim modo, atque Lucretius Epicuri praestantiam, 

Leonidas Homerum extollit: 

aoTpct iiev r^fiatQUKse xal teQf' xvxXa ffeAjJvij? 
a^ova divrflag tfinvQog iJtAtos' 
VfivoTinkv; S^dyeXii^ov dnr^fidXdvvev "OfttiQog 
XafinQOTarov Movamv <fiyyog avaoxofievog. 

Woltjerus (Fleckeis. anail, t, 119 p. 779,";)) v.I 382 codd. hiibere 
ibl augct Quadr. uir^t ; recte ig:itur sciibit quom Iftrgis imbribus 
ad quam cnniet^turam confiimandam praeterLucr, w. VI481 et 512 

493 j(e(^f(fj(joi)f (xiiTHai) xiii usiea^ir, o:iii(u/j.evoc (Bchol. 

1 Jioi u[tft(iii>. 

Denique e Graecorum numero Thucydides nominandus 
«st, a quo unam comparationem mutuatus est. Nam cum 
in extrema parte libri sexti praeclaram iilam pestilentiae 
descriptionem, quam Thucydides II 47 — 54 fecerat, sive ex 
ipsius sive ex Epicuri libris receptam ^) prof erret , illam 
quoque comparationem , quam Thucydides II 5 1 adhibuit : 
ireQog d(f e-csQov i^SQaneCag dvaniixnXdfxsvog SansQ vd nQo- 
^ara ed^vtjaxov , usurpavit VI 12452). Praeter hanc tres 
similitudines, quae in Lucretii descriptione exstant, VI 1155. 
1167. 1169 a Thucydide, qui capite 49 easdem res eodem 
ordine commemorat, non adhibitae sunt. 

lam videamus, quas comparationes Lucretius debuerit 
Ennio. 

Ad hunc primum referenda est illa similitudo, qua 
Lucretius Scipionem comparat cum famulo infimo. Haec 
enim scripta sunt apud Ennium ann. vv. 316, 317 (Vahl.) 
. . 'mortalem summum fortuna repente 
reddidit, e summo regno ut famul infimus esset'. 

Deinde in ea comparatione , quam I 404 sqq. a cane 
venatica repetivit, Pulligius (1. 1. p. 24) Lucretium, etsi certo 
demonstrari non possit, ante oculos habuisse censet Ennii 
vv. ann. 344 sqq : 

'sicut si quando vinclis venatica velox 

apta solet canis forte feram sei nare sagaci 

sensit' 

Denique duabus comparationibus Ennii annales mate- 
riam dederunt: III 832 sqq., quo loco Lucretius, „quam nil 
ad nos ante acta vetustas temporis aetemi fuerit, quam 
nascimur ante" (III 972 sq.), ita docet, ut Poenorum cum 

1) Woltjerus, qui omnia, quae Lucreiius tradit, ad Epicurum refert, 
hanc quoque descriptionem sumptam esse censet ex libris magistri, quem 
illam Thucydidis descriptionem in libros suos transtulisse arbitratur. Veri- 
similius est, quod Munro demonstrat Lucretium ex ipsius Thucydidis libris 
hanc partem carmini suo addidisse. 

2) Versus 1245 eo, quo exstat loco, ferri non potest; posuerunt eum 
Marullus postl241, melius Bentleius post 1286, quia, ut Lachmannus recte 
annotat, poeta hoc loco ordinem verboruni Ihucydidis tenuit. 

Romanis bella gravissitna, quae Ennius descripserat, affsrat, 
et V 1339, quo loco cum leonibus et subus olim ad bel- 
landura instructis comparat boves Lucas belHs Punicis 
adhibitas. 

Restat, ut breviter dicamus de iis similitudinibus,. 
quae redeunt vel ad proverbia vel ad certas quasdam com- 
parationes tam pervulgatas, ut, qui primus illis usus sit, in 
perpaucis tantum satis constet, Has eo, quo in singulis 
libris inveniuntur, ordine afferam. 

1) I 738 'sanctius et multo certa ratione magis quam 
Pythia quae tripodi a Phoebi lauroque profatur'. 

Huiusmodi comparatione ab Apollinis responsis repe- 
tita cum veteres, ut certissimum aliquid esse dicerent, uti 
soierent (cf. Otto 1. 1. p. 30 s. v. Apollo), nihil obstat, quo- 
minus Lucretium, cum hanc similitudinem adhiberet, ne- 
minem ante oculos habuisse censeamus. Quamquam fieri 
potuit, id quod Munro arbitratur, ut Lucretio obversaretur 
Callini. in Del v. 94: di.X' EfiTriji tpeoj ri lOQwieQov ii dno 
Sdifivi^. 

2) U 1 'Suave mari magno turbantibus aequora ventis. 
e terra magnam alterius spectare laborem'. 

Hanc quoque comparationem redire ad sententiam ali- 
quam pervulgatam apparet ex iis exemplis, quae Otto 
(1. 1. p. 239 s, v. nautragium) praeter hunc locum affert. 
Quibus addam hos Sophoclis versus, quos Kiesslingius (ad 
Hor, ep. I tl, 10) poelis ab Ottone laudatis obversatos esse 
censet: Tympanist. fr. 579 N.: 

tpev qiev %i Toiirou %dQiKa fiel^ov uv kd^oiq 
Tov /^e innpavaavta xai)'' vno ffie/fl 
nvxvriq dxovaa? ipaxdSog evSova(j ifQevi\ 
3) II 79 'quasi cursores vitai lampada iradunt.' 
Sententiam, quae hac comparatione continetur, pro- 
lii fere loco fuisse elucet ex Varronis r. rust. 3, Ib, 9: 
)d de fructu nihil dixi, nunc cursu lampada tibi trado". 
illimus Lucretianae comparationi iocus invenitur apud 

Plat. leg. 6 p. 777 B: xad^dntQ Xafxndda tov ^lov naQadiSov- 
xav aXXoc ei dXXcov. (cf. Otto p. 185 s. v. lampas). 

4) IV 1286 'nonne vides etiam guttas in saxa cadentis 
umoris longo in spatio pertundere saxa?' 

Primus hac comparatione videtur usus esse Choerilus 
(Kinkel fr. epic. gr. 1 p. 271 fr. 10): 

nSTQrjv xocXaiVBi ^avlg vdaxog 6vdeX€XSirj, 
(cf. Otto s. V. gutta (2) p. 156). 

5) V 608 'quod genus interdum segetes stipulamque 

videmus 
accidere ex una scintilla incendia passim'. 
Verisimile est hanc comparationem ut adhiberet Lu- 
cretium adductum esse proverbio illo, quod ex scintilla 
saepe magnum incendium exsistere dicit (cf. Otto s. v. scin- 
tilla p. 311,12). 

6) V 1131 'invidia quoniam , ceu fulmine, summa va- 

porant'. 
Hanc quoque similitudinem referendam esse ad dic- 
tionem pervulgatam inteliegitur ex locis ab Ottone (s. v. 
fulmen (2) p. 148) collatis. 



Vita. 

